open-index/open-wikipedia-markdown huggingface dataset:
ಮುಂಬಯಿನಗರದ ಕೆರೆಗಳು

thumb|right|300px|'ಮುಂಬಯಿಯ ಒಂದು ಅಳಿದುಳಿದ ಕೆರೆ'-'ಬಾಣಗಂಗಾ ಕೆರೆ' 
**ಮುಂಬಯಿನಗರದ ಕೆರೆಗಳ ಇತಿಹಾಸ**, ಬಹಳ ಪುರಾತನವಾದದ್ದು. ಈಗ್ಗೆ  ಸುಮಾರು, ೨೫೦ ವರ್ಷಗಳ ಹಿಂದೆ, ಬೊಂಬಾಯಿನಗರದಲ್ಲೂ|ಮುಂಬಯಿನಗರದಲ್ಲೂ ಕುಡಿಯುವ ನೀರಿಗೆ, ಜನರು ಕೆರೆ, ಬಾವಿ, ಕುಂಟೆಗಳನ್ನು ಅವಲಂಭಿಸಿದ್ದರು. ವಿಶಾಲ ಅರಬ್ಬಿ ಸಮುದ್ರ ಊರಿನ ದಕ್ಷಿಣತುದಿಗೆ ಅತಿ ಹತ್ತಿರವಿದ್ದಾಗ್ಯೂ ಸಿಹಿನೀರಿಗೆ ಸೌಕರ್ಯವೆಂದರೆ ಕೆರೆಗಳೆ.  ಆಗ ಅನೇಕ ಸಾಹುಕಾರರು, ಹಣವನ್ನು ದಾನ ಮಾಡಿ ಕೆರೆಗಳನ್ನು ಕಟ್ಟಿಸಿದ್ದರು.  ಹಾಗೆ ದ್ರವ್ಯ ಸಹಾಯ ಮಾಡಿದವರಲ್ಲಿ  ’ಕವಾಸ್ ಜಿ ರುಸ್ತುಂ ಜಿ ಪಟೇಲ್’ ಅವರ ಹೆಸರು ಮೊದಲನೆಯದು. ೧೮ ಮತ್ತು ೧೯ ನೆಯ ಶತಮಾನದ ಮಧ್ಯಭಾಗದಲ್ಲಿ ಆ ಸಮಯದಲ್ಲಿ ಇದ್ದ ಕೆರೆಗಳ ಸಂಖ್ಯೆ ೧೦ ಎಂದು ಪಟ್ಟಿ ಮಾಡಿದ್ದಾರೆ.
### ದಾಖಲೆಯಲ್ಲಿರುವ ಹತ್ತು ಕೆರೆಗಳು
# ಸಿ.ಪಿ.ಟ್ಯಾಂಕ್- ಮುಂಬಯಿ ನಗರದ ಗಿರಿಗಾಂವ್ ಪರಿಸರದಲ್ಲಿ  ಈಗಿನ 'ಮೆಟ್ರೊ ಸಿನಿಮಾ'ದ ಎದುರಿಗೆ, ೧೮೭೫ ರಲ್ಲಿ ಕಟ್ಟಿದರು. 'ಕವಾಸ್ ಜಿ ರುಸ್ತುಂ ಜೀ ಪಟೇಲ್' ರವರು ಕಟ್ಟಿಸಿದ್ದು.  ಈ ಜಾಗದಲ್ಲಿ ಹಿಂದಿನ ಕೆರೆಯನ್ನು ಮುಚ್ಚಿಹಾಕಿದ್ದಾರೆ. ಅದನ್ನು  ತಲುಪುವ ರಸ್ತೆಯ ಫಲಕವಿನ್ನೂ ಹಾಗೆಯೇ ಇದೆ. ಅದನ್ನು ಸಿ.ಪಿ ಟ್ಯಾಂಕ್ ರಸ್ತೆ ಯೆಂದು ಕರೆಯುತ್ತಾರೆ.
# ಗೋವಾಲಿಯ ಕೆರೆ.
# ಖಾರ್ ಕೆರೆ.
# ೨ ಕೆರೆಗಳು.
# ಬಬುಲ ಕೆರೆ.
# ನವಾಬ್ ಕೆರೆ.
# 'ಫ್ರಾಮ್ ಜಿ ಕವಾಸ್ ಜಿ  ಕೆರೆ',  ೧೮೩೧ ರಲ್ಲಿ 'ಎಸ್ ಪ್ಲನೇಡ್' ನ ಹತ್ತಿರ, ಈಗಲೂ ಒಂದು ಚಿಕ್ಕ ಫಲಕವಿದೆ. 'ಫ್ರಾಮ್ ಜಿ ಕವಾಸ್ ಜಿ' ಕಟ್ಟಡವನ್ನು ಈ ಕೆರೆಯಿದ್ದ ಜಾಗದಲ್ಲಿ ನಿರ್ಮಿಸಿದ್ದಾರೆ. 
# ಮುಂಬಾದೇವಿ ಕೆರೆ. ಇದನ್ನು 'ಪುತ್ಲಿಬಾಯಿ' ಎಂಬ ಅಜ್ಜಿ  ಕಟ್ಟಿಸಿದರು.
# ಬಾಂದ್ರ ಕೆರೆ. ಇದನ್ನು ಒಬ್ಬ 'ನವ್ ಪಾಡ'ದ ಕೊಂಕಣಿ ಮುಸಲ್ಮಾನ್ ಕಟ್ಟಿಸಿದರು.
#. *ಬಾಣಗಂಗ ಕೆರೆ. 
ಇದು ಮುಂಬಯಿಯ ಮಲಬಾರ್ ಹಿಲ್ ಜಿಲ್ಲೆಯ 'ವಾಲ್ಕೇಶ್ವರ್ ದೇವಾಲಯ'ದ ಬಳಿ ಇರುವ, ಅತ್ಯಂತ ಪ್ರಾಚೀನವಾದ ಕೆರೆಯೆಂದು ಪ್ರತೀತಿ. ಬಹುಶಃ ಶ್ರೀರಾಮಚಂದ್ರಜಿ ಕಾಲದ್ದೆಂದು ತಿಳಿದವರು ಹೇಳುತ್ತಾರೆ. **ಬಾಣಗಂಗಾ** ಎನ್ನುವುದು ಒಂದು ಕೆರೆಯ ಹೆಸರು. ರಾಮಾಯಣದ ಲಕ್ಷ್ಮಣ, ಬಾಣ ಹೊಡೆದು ಗಂಗೆಯನ್ನು ತರಿಸಿದ ಎಂದು ಪುರಾಣ ಕಥೆ. ಇದರ ಬಗ್ಗೆ ವಿಸ್ತಾರವಾದ ಮಾಹಿತಿಯನ್ನು, ಇಂಗ್ಲೀಷ್ ವಿಕಿಪೀಡಿಯ ತಾಣದಲ್ಲಿ ಪಡೆಯಬಹುದು.
### ಬಾವಿಗಳನ್ನು ಕೆಲವು ಕಡೆ ಕಾಣಬಹುದು
ಸಾಮಾನ್ಯವಾಗಿ ಕೆರೆಗಳಲ್ಲಿ ಜಾನುವಾರುಗಳ ಮೈ ತೊಳೆಯಲು ಹಾಗೂ ಬಟ್ಟೆಒಗೆಯಲು, ಮತ್ತು ನಾಗರಿಕ ಸೌಲಭ್ಯಗಳಿಗಾಗಿ ನೀರನ್ನು ಬಳಸುತ್ತಿದ್ದರು. ಜನಸಂಖ್ಯೆ ಹೆಚ್ಚಾದಂತೆ, ಪರಿಸರ ಮಾಲೀನ್ಯತೆಯೂ ಹೆಚ್ಚಾಗಿ ಅಂತಹ ಪ್ರದೇಶದ ನೀರು ಅಶುದ್ಧಿಯಾದ್ದರಿಂದ ಬಳಸಲು ಕಷ್ಟ ವಾಯಿತು. ಬಾಂಬೆ ಗೆಝೆಟಿಯರ್  ತಿಳಿಸುವಂತೆ, ೧೯೦೯ ರಲ್ಲಿ ಅಂದಿನ ಕೆರೆಗಳು ಆಳವಿಲ್ಲದ್ದರಿಂದ ನೀರು ಬೇಗ ಖರ್ಚಾಗುತ್ತಿತ್ತು. ಆದ್ದರಿಂದ ಮಾನ್ಸೂನ್ ಬರುವಮುನ್ನ ಒಂದೆರಡು ಬಾವಿಗಳನ್ನು ತೋಡುವುದು ಸಾಮಾನ್ಯವಾದ ಸಂಗತಿಯಾಗಿತ್ತು. ಆಗಿನ ಸರ್ಕಾರದವರು, ಎತ್ತಿನ ಬಂಡಿಗಳಲ್ಲಿ ದೊಡ್ಡ ಮಡಕೆಗಳಲ್ಲಿ ನೀರನ್ನು ದೂರಪ್ರದೇಶದಿಂದ ತಂದು ಬೋರಿಬಂದರ್ ನ ಹಲವು ಬಾವಿಗಳಲ್ಲಿ ನೀರು ತುಂಬುತ್ತಿದ್ದರಂತೆ. ಜನರು ನೀರಿನ ಗಾಡಿಗಳನ್ನು ನಿರೀಕ್ಷಿಸುತ್ತಾ ನಿಂತ  ದೃಶ್ಯ ಸರ್ವೇಸಾಮಾನ್ಯವಾಗಿತ್ತು. ತುಳಸಿ ಮತ್ತು ಬೇರೆ ಸರೋವರಗಳನ್ನು ಕಟ್ಟಿಸಿದ ನಂತರ ಬೊಂಬಾಯಿಗೆ ಕೊಳವೆಗಳಲ್ಲಿ  ಕುಡಿಯುವನೀರಿನ ಪೂರೈಕೆಯನ್ನು ಮಾಡಿದನಂತರ ಕೆರೆ ಬಾವಿಗಳ ಉಪಯೋಗ ಕಡಿಮೆಯಾಗುತ್ತ ಬಂತು. **ಈಗ ಪ್ರಸ್ತುತ ಮುಂಬಯಿನಗರದಲ್ಲಿ  ಕೇವಲ  ೨  ಕೆರೆಗಳು ಮಾತ್ರ  ಅಸ್ತಿತ್ವದಲ್ಲಿವೆ.** 
# ಬಾಂದ್ರ ಕೆರೆ 
# ಬಾಣಗಂಗ ಕೆರೆ
ಇವೆರಡೂ ಕಲುಷಿತವಾಗಿದ್ದು ಕುಡಿಯಲು ಅರ್ಹವಾಗಿಲ್ಲ. ಬಾವಿಗಳು ಇನ್ನೂ ಕೆಲವೆಡೆ ಕಾಣಿಸುತ್ತವೆ. ಆದರೆ ಅವುಗಳ ನೀರು ಕುಡಿಯಲು ಉಪಯೋಗಕ್ಕೆ ಬರುವುದಿಲ್ಲ.
### ಕೆಲವು ಕೆರೆ-ಬಾವಿಗಳ ಹೆಸರುಗಳು
# 'ಮಾಹಿಮ್ ಜಿಲ್ಲೆಯಲ್ಲಿರುವ, ಮನಮಾಲಾ ಟ್ಯಾಂಕ್ ರೋಡ್' ನಲ್ಲಿರುವ ಬಾವಿ.
# 'ಹೈಕೋರ್ಟ್ ಮುಂದಿರುವ ಬಾವಿ'.
# 'ಬೆಹ್ರಾಂ ಪಾರ್ಸಿ-ಬಾವಿ ಕ್ರಾಸ್ ಮೈದಾನ್'
# 'ಮಾಹಿಮ್ ನಲ್ಲಿ ಕಟಾರಿಯರೋಡ್ ನಲ್ಲಿರುವ ಬಾವಿ'.
# 'ಅಂಧೇರಿಯ ಗಣೇಶ್ ಮಂದಿರ ಹಾಗೂ ಅಸಾಲ್ಫಾ, ಘಾಟ್ಕೋಪರ್, ಹನುಮಾನ್ ಮಂದಿರಗಳ ಬಾವಿಗಳು'.
# 'ಮಾಹಿಮ್ ನ ಸಿತ್ಲಾದೇವಿ ದೇವಸ್ಥಾನದ ಪ್ರಾಂಗಣದಲ್ಲಿರುವ  ಬಾವಿ'.
# 'ಥಾನೆಯಲ್ಲಿ ಕೆಲವು ಕೆರೆ-ಬಾವಿಗಳಿವೆ'.
# ಘಾಟ್ಕೋಪರ್ (ಪ) ದಲ್ಲಿರುವ ಹಿಮಾಲಯ ಹೌಸಿಂಗ್ ಕೋ.ಆಪ್. ಸೊಸೈಟಿಯ ಹತ್ತಿರವಿರುವ ಸಂಕಟ ವಿಮೋಚನ್ ಹನುಮಾನ್ ಮಂದಿರ್, ಘಾಟ್ಕೋಪರ್ (ಪ), ಮುಂಬಯಿ ನ ಪರಿರದಲ್ಲಿ ಒಂದು ಭಾವಿ ಈಗಲೂ ಬಳಕೆಯಲ್ಲಿದೆ.

## ಉಲ್ಲೇಖಗಳು

ವರ್ಗ :ಮುಂಬೈನ ಕೆರೆಗಳು
ಬೋಟ್ಸ್ವಾನ

**ಬೋಟ್ಸ್ವಾನ**, ಅಧಿಕೃತವಾಗಿ **ಬೋಟ್ಸ್ವಾನ ಗಣರಾಜ್ಯ** (), ದಕ್ಷಿಣ ಆಫ್ರಿಕಾ ಪ್ರದೇಶದಲ್ಲಿರುವ ಒಂದು ಭೂಆವೃತ ದೇಶ. ಮುಂಚೆ ಬೆಚುಆನಲ್ಯಾಂಡ್ ಎಂದು ಯುನೈಟೆಡ್ ಕಿಂಗ್ಡಮ್ನ ವಸಾಹತು ಆಗಿದ್ದ ಈ ಪ್ರದೇಶ ಸೆಪ್ಟೆಂಬರ್ ೩೦, ೧೯೬೬ರಲ್ಲಿ ಸ್ವಾತಂತ್ರ್ಯ ಪಡೆದ ಮೇಲೆ ಪ್ರಸಕ್ತ ಹೆಸರನ್ನು ಪಡೆಯಿತು. ಇದರ ದಕ್ಷಿಣಕ್ಕೆ ದಕ್ಷಿಣ ಆಫ್ರಿಕಾ, ಪಶ್ಚಿಮಕ್ಕೆ ನಮೀಬಿಯ, ಉತ್ತರಕ್ಕೆ ಜಾಂಬಿಯ ಮತ್ತು ಈಶಾನ್ಯಕ್ಕೆ ಜಿಂಬಾಬ್ವೆ ದೇಶಗಳಿವೆ. ಇದರ ಆರ್ಥಿಕ ವ್ಯವಸ್ಥೆ ದಕ್ಷಿಣ ಅಫ್ರಿಕಾದ ವ್ಯವಸ್ಥೆಯನ್ನು ಅವಲಂಬಿಸುತ್ತದೆ. ಗಣಿಗಾರಿಗೆ (ಹೆಚ್ಚಾಗಿ ವಜ್ರಗಳ), ಪ್ರವಾಸೋದ್ಯಮ ಮತ್ತು ಹೈನುಗಾರಿಕೆ ಇಲ್ಲಿನ ಮುಖ್ಯ ಕಸುಬುಗಳು.

ವರ್ಗ:ದಕ್ಷಿಣ ಆಫ್ರಿಕಾ ಪ್ರದೇಶ
ವರ್ಗ:ಆಫ್ರಿಕ ಖಂಡದ ದೇಶಗಳು
ಸ್ವಾಜಿಲ್ಯಾಂಡ್

**ಸ್ವಾಜಿಲ್ಯಾಂಡ್ ರಾಜ್ಯ** ದಕ್ಷಿಣ ಆಫ್ರಿಕಾ ಪ್ರದೇಶದ ಒಂದು ಚಿಕ್ಕ ಭೂಆವೃತ ದೇಶ. ಇದರ ಪೂರ್ವದಲ್ಲಿ ಮೊಜಾಂಬಿಕ್ ಬಿಟ್ಟರೆ ಬೇರೆ ಎಲ್ಲಾ ಕಡೆಗಳಿಂದಲೂ ದಕ್ಷಿಣ ಆಫ್ರಿಕಾದಿಂದ ಆವೃತವಾಗಿದೆ. ಬಂಟು ಜನರ ಸ್ವಾಜಿ ಬುಡಕಟ್ಟಿನವರು ಇಲ್ಲಿರುವುದರಿಂದ ಈ ದೇಶ ತನ್ನ ಹೆಸರನ್ನು ಪಡೆದಿದೆ. ೨೦೧೮ರ ಎಪ್ರಿಲ್ನಲ್ಲಿ ಎಸ್ವಾಟೀನಿ ಎಂದು ಅಧಿಕ್ರುತವಾಗಿ ಮರುನಾಮಕರಣ ಮಾಡಲಾಯಿತು.

ವರ್ಗ:ದಕ್ಷಿಣ ಆಫ್ರಿಕಾ ಪ್ರದೇಶ
ವರ್ಗ:ಆಫ್ರಿಕ ಖಂಡದ ದೇಶಗಳು
ಬಿ.ರಾಜಶೇಖರಪ್ಪ

**ಡಾ. ಬಿ ರಾಜಶೇಖರಪ್ಪ** ಕರ್ನಾಟಕದ ಪ್ರಖ್ಯಾತ ಇತಿಹಾಸ ಸಂಶೋಧಕರಲ್ಲಿ ಒಬ್ಬರು. ಇವರ ಜನನ ಸ್ಥಳ ದಾವಣಗೆರೆ ಜಿಲ್ಲೆ ಹರಿಹರ ತಾಲ್ಲೂಕಿನ ಕೊಕ್ಕನೂರು (೧೫-೬-೧೯೪೭). ಇವರು ಇತಿಹಾಸ ಕ್ಷೇತ್ರವಲ್ಲದೆ ಸಾಹಿತ್ಯ ಕ್ಷೇತ್ರದಲ್ಲಿಯೂ ಗಣನೀಯ ಸೇವೆ ಸಲ್ಲಿಸಿದ್ದಾರೆ.

ಇವರ ಪ್ರಕಟಿತ ಸಾಹಿತ್ಯ ಕೃತಿಗಳು : 
* ತರಂಗ ( ಕಾವ್ಯ ಸಂಕಲನ ೧೯೭೧ ) 
* ಮಹಾಕವಿಯತ್ತ ಎರಡು ಹೆಜ್ಜೆ (ಕುವೆಂಪು ಕುರಿತ ಲೇಖನಗಳ ಸಂಕಲನ, ೨೦೦೪)
* ಕರಿಯು ಕನ್ನಡಿಯೊಳಗೆ (ಸಾಹಿತ್ಯ ವಿಮರ್ಶೆ, ೨೦೦೪)

ಸಂಶೋಧನ ಕೃತಿಗಳು : 
* ದುರ್ಗ ಶೋಧನ (ಚಿತ್ರದುರ್ಗ ಜಿಲ್ಲೆಗೆ ಸಂಬಂಧಿಸಿದ ಲೇಖನಗಳು,೨೦೦೧)
* ಇತಿಹಾಸ ಕಥನ (ಕರ್ನಾಟಕ ಸಾಹಿತ್ಯ ಅಕ್ಯಾಡಮಿ ಪ್ರಶಸ್ತಿ ವಿಜೇತ ಕೃತಿ ,೨೦೦೧)
* ನಿರಂತರ ( ಆಯ್ದ ಶಾಸನ, ಸ್ಥಳ ನಾಮ,ಭಾಷಾವಿಜ್ಝಾನ, ವಿಮರ್ಶೆ ಮುಂತಾದುವುಗಳ ಸಂಗ್ರಹ),ಚಿತ್ರದುರ್ಗ ಪಾಳೇಗಾರರ ದಾಖಲೆಗಳು.
* ಪ್ರಾಚೀನ ಚಿತ್ರದುರ್ಗ (ಪಿ ಹೆಚ್ ಡಿ ಮಹಾ ಪ್ರಬಂಧ) 

ಶ್ರೀಯುತರಿಗೆ ಕರ್ನಾಟಕ ಇತಿಹಾಸ ಅಕ್ಯಾಡಮಿಯಿಂದ ಶಾಸನ ಕ್ಷೇತ್ರದ ಸಾಧನೆಗಾಗಿ ಡಾ. ಬಾ. ರಾ. ಗೋಪಾಲ್ ಪ್ರಶಸ್ತಿ ದೊರಕಿದೆ .ಶ್ರೀಯುತರು ೨೦೦೫ನೇ ಇಸವಿಯಲ್ಲಿ ಕರ್ನಾಟಕ ರಾಜ್ಯ ಪ್ರಾಚ್ಯ ವಸ್ತು ಮತ್ತು ಸಂಗ್ರಹಾಲಯಗಳ ಇಲಾಖೆಯಿಂದ ಜರುಗಿದ , ವಿಜಯನಗರ ಇತಿಹಾಸ ಸಮ್ಮೇಳನದ ಅಧ್ಯಕ್ಷತೆ ವಹಿಸಿದ್ದರು. ಅವಿಭಜಿತ ಚಿತ್ರದುರ್ಗ ಜಿಲ್ಲೆಯ ಸುಮಾರು  ನಾನೂರೈವತ್ತು ಶಿಲಾ ಹಾಗೂ ತಾಮ್ರ ಶಾಸನಗಳನ್ನು ಅಧ್ಯಯನ ಮಾಡಿದ್ದಾರೆ.

ಬಿ ರಾಜಶೇಖರಪ್ಪನವರ ಶಾಸನ ಕ್ಷೇತ್ರದ ಪ್ರಮುಖ ಮೈಲಿಗಲ್ಲುಗಳೆಂದರೆ 
# ೧೯೨೯ರಿಂದ ೧೯೮೪ರವರೆಗೆ ಪ್ರಾಕೃತಭಾಷೆಯದೆಂದೇ ನಂಬಿಕೊಂಡು ಬಂದಿದ್ದ ಚಂದವಳ್ಳಿಯ ಮಯೂರವರ್ಮನ ಕಾಲದ ಶಾಸನವನ್ನು ಸಂಸ್ಕೃತದ್ದೆಂದು ತೋರಿಸಿ ಕೊಟ್ಟದ್ದು .  
# ೭ನೇ ಶತಮಾನಕ್ಕೆ ಸೇರಿದ ಬಾದಾಮಿಯ ವರ್ಷ ಶಾಸನವೇ ಅತ್ಯಂತ ಪ್ರಾಚೀನವೆಂದು ತಿಳಿಯಲಾಗಿತ್ತು ,ಅದಕ್ಕಿಂತ ಪ್ರಾಚೀನವಾದ ೫ನೇ ಶತಮಾನದ ವರ್ಷ ಶಾಸನವನ್ನು ಚಿತ್ರದುರ್ಗದ ಧವಳಪ್ಪನ ಗುಡ್ಡದಲ್ಲಿ ಪತ್ತೆ ಹಚ್ಚಿದ್ದು .
# ಕನ್ನಡ ನಾಡಿನಲ್ಲಿ ಸಿಕ್ಕಿದ ತಮಿಳು ಶಾಸನಗಳಲ್ಲಿ ,ಕೋಲಾರಜಿಲ್ಲೆಯಲ್ಲಿ ದೊರಕಿದ ೧೦ನೇಶತಮಾನದ ಶಾಸನವೇ, ಪ್ರಾಚೀನವೆಂದು ತಿಳಿಯಲಾಗಿತ್ತು. ಆದರೆ ಕ್ರಿ.ಶ. ೬ನೇ ಶತಮಾನಕ್ಕೆ ಸೇರಿದ ತಮಿಳು ಶಾಸನವನ್ನು ಚಿತ್ರದುರ್ಗ ಜಿಲ್ಲೆಯ ತಮಟಕಲ್ಲು ಗ್ರಾಮದಲ್ಲಿ ಪತ್ತೆ ಹಚ್ಚಿದ್ದು.
# ಚಿತ್ರದುರ್ಗದ ಬಳಿಯ ಪಂಡ್ರಹಳ್ಳಿಯಲ್ಲಿ ಬಿ.ಎಲ್. ರೈಸ್ ರು ಕಂಡು ಹಿಡಿದು ಪ್ರಕಟಿಸಿದ ಶಾಸನವನ್ನು ಮಹಿಳೆಯು ರಚಿಸಿದ ಶಾಸನವೆಂದು ತೋರಿಸಿ ಕೊಟ್ಟಿದ್ದು ; ಇದು ಕನ್ನಡ ನಾಡಿನಲ್ಲಿ ಮಹಿಳೆಯು ರಚಿಸಿದ ಮೊದಲ ಶಾಸನ.

ಶ್ರೀಯುತರು ೨೦೦೪ರಲ್ಲಿ ನಡೆದ ಹರಿಹರ ತಾಲ್ಲೋಕಿನ ಪ್ರಥಮ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.

ವರ್ಗ:ಪ್ರಾಚ್ಯ ಸಂಶೋಧಕರು
ಇ-ಅಂಚೆ

thumb|right|250px|ಇ-ಅಂಚೆಯ ವಿಧಾನಕ್ರಮ
**ಇ-ಅಂಚೆ** (ಆಂಗ್ಲ ಭಾಷೆಯ e-mail ಪದದ ಕನ್ನಡೀಕರಣ) ಅಥವಾ **ಮಿಂಚ್-ಅಂಚೆ**, ಮಿಂಚೆ, ಮಿಂಚೋಲೆ ಅಥವಾ **ವಿ-ಅಂಚೆ** (ವಿದ್ಯುತ್-ಅಂಚೆ).ವಿದ್ಯುನ್ಮಾನ] ಸಂಪರ್ಕ ವ್ಯವಸ್ಥೆಗಳಲ್ಲಿ ಸಂದೇಶಗಳನ್ನು ರಚಿಸುವುದು, ಕಳುಹಿಸುವುದು, ಪಡೆಯುವುದು ಮತ್ತು ಕೂಡಿಡುವ ವಿಧಾನಕ್ರಮ. ಇದು ಸಾರ್ವಜನಿಕ ಅಂತರಜಾಲದಲ್ಲಿ ಅಥವಾ ಖಾಸಗಿ ಅಂತರಜಾಲಗಳಲ್ಲಿ ಅಳವಡಿತವಾಗಿರಬಹುದು.
o

ವರ್ಗ:ಅಂತರಜಾಲ
ವರ್ಗ:ಸಂಪರ್ಕ
ಲೈಬೀರಿಯ

**ಲೈಬೀರಿಯ**, ಅಧಿಕೃತವಾಗಿ **ಲೈಬೀರಿಯ ಗಣರಾಜ್ಯ**, ಪಶ್ಚಿಮ ಆಫ್ರಿಕಾದ ಒಂದು ದೇಶ. ಇದನ್ನು ಸಿಯೆರ್ರ ಲಿಯೊನ್, ಗಿನಿ, ಕೋತ್ ದ್'ಇವ್ವಾರ್ ಮತ್ತು ಅಟ್ಲಾಂಟಿಕ್ ಮಹಾಸಾಗರಗಳು ಸುತ್ತುವರೆದಿವೆ. ಇಲ್ಲಿನ ಹೆಚ್ಚು ಜನ ಸಾಂದ್ರತೆ ಇರುವ ಕಡಲು ಪ್ರದೇಶ ಮ್ಯಾನ್ಗ್ರೊವ್ ಕಾಡುಗಳನ್ನು ಹೊಂದಿದೆ. ೧೯೮೯ರಿಂದ ಈ ದೇಶದ ಬಹಳ ಅಸ್ಥಿರತೆಯನ್ನು ಕಂಡಿದೆ. ಆಗಿನಿಂದ ಉಂಟಾದ ಎರಡು ಅಂತಃಕಲಹಗಳಲ್ಲಿ ಸಹಸ್ರಾರು ಜನರನ್ನು ಬೀದಿಪಾಲು ಮಾಡಿ ಇಲ್ಲಿನ ಆರ್ಥಿಕ ವ್ಯವಸ್ಥೆಯನ್ನು ತೀವ್ರವಾಗಿ ಕುಂಠಿತಗೊಳಿಸಿವೆ.

ವರ್ಗ:ಪಶ್ಚಿಮ ಆಫ್ರಿಕಾ
ವರ್ಗ:ಆಫ್ರಿಕ ಖಂಡದ ದೇಶಗಳು
ಉಕ್ಕಿದ ನೊರೆ

**ಉಕ್ಕಿದ ನೊರೆ** ಶಿವರಾಮ ಕಾರಂತರು ರಚಿಸಿದ ಕನ್ನಡ ಕಾದಂಬರಿ. ಈ ಕೃತಿ ೧೯೭೦ರಲ್ಲಿ ಮೊಟ್ಟ ಮೊದಲಿಗೆ ಪ್ರಕಟಗೊಂಡಿತು. ಈ ಕೃತಿಯುನ್ನು ೨೦೦೦ದಲ್ಲಿ ಕರ್ನಾಟಕ ಸರ್ಕಾರದ ವತಿಯಿಂದ ಪ್ರಕಟಗೊಂಡ ಸಮಗ್ರ ಸಾಹಿತ್ಯ ಶ್ರೇಣಿಯ ೧೭ನೇ ಸಂಪುಟದಲ್ಲಿ ಪ್ರಕಟಿಸಲಾಗಿದೆ.

ವರ್ಗ: ಕನ್ನಡ ಕಾದಂಬರಿಗಳು
ವರ್ಗ:ಶಿವರಾಮ ಕಾರಂತರ ಕೃತಿಗಳು
ಹೈತಿ

**ಹೈತಿ** (ಅಧಿಕೃತವಾಗಿ ***ಹೈತಿ ಗಣರಾಜ್ಯ***) ಕೆರಿಬ್ಬಿಯನ್ ದ್ವೀಪವಾದ ಹಿಸ್ಪಾನಿಯೋಲದ ಒಂದು ಭಾಗ. ಈ ದ್ವೀಪದ ಉಳಿದ ಭಾಗವು ಡೊಮಿನಿಕ ಗಣರಾಜ್ಯ. ಪರ್ವತಗಳ ನಾಡು ಎಂಬರ್ಥ ಕೊಡುವ ಅಯಿಟಿ ಎಂಬ ಅಮೆರಿಂಡಿಯನ್ ಪದವು ಈ ಪ್ರದೇಶದ ಮೂಲ ಹೆಸರಾಗಿತ್ತು. ೨೭,೭೫೦ ಚ. ಕಿ.ಮೀ. ವಿಸ್ತಾರವಾದ ಹೈತಿಯ ರಾಜಧಾನಿ ಪೋರ್ಟ್-ಒ-ಪ್ರಿನ್ಸ್. ನಾಡಿನ ಭಾಷೆಗಳು ಫ್ರೆಂಚ್ ಮತ್ತು ಕ್ರಿಯೋಲ್. ಹಿಂದೆ ಫ್ರಾನ್ಸ್‌ನ ಸಿರಿವಂತ ವಸಾಹತಾಗಿದ್ದ ದ್ವೀಪರಾಷ್ಟ್ರ ಹೈತಿ ಗುಲಾಮರ ಬಂಡಾಯದಿಂದಾಗಿ ರೂಪುಗೊಂಡ ಜಗತ್ತಿನ ಏಕೈಕ ರಾಷ್ಟ್ರ. ಹೈತಿ ತನ್ನ ಸ್ವಾತಂತ್ರ್ಯ ಘೋಷಿಸಿಕೊಂಡ ಲ್ಯಾಟಿನ್ ಅಮೆರಿಕದ ಮೊದಲ ದೇಶವು ಸಹ ಆಗಿದೆ.

ವರ್ಗ:ಉತ್ತರ ಅಮೇರಿಕ ಖಂಡದ ದೇಶಗಳು
ಹಂಗರಿ

**ಹಂಗರಿ**  (ಅಧಿಕೃತವಾಗಿ ***ಹಂಗರಿ ಗಣರಾಜ್ಯ***) ಸ್ಥಳೀಯ ಭಾಷೆಯಲ್ಲಿ ಮಗ್ಯಾರ್ ಗಣರಾಜ್ಯವೆಂದು ಕರೆಯಲ್ಪಡುತ್ತದೆ. ಹಂಗರಿ ಮಧ್ಯ ಯುರೋಪಿನ ಒಂದು ರಾಷ್ಟ್ರ. ಹಂಗರಿಯನ್ನು ಎಲ್ಲಾ ದಿಕ್ಕುಗಳಲ್ಲಿಯೂ ಇತರ ರಾಷ್ಟ್ರಗಳು ಸುತ್ತುವರಿದಿವೆ. ಆಸ್ಟ್ರಿಯ, ಸ್ಲೊವಾಕಿಯ, ಉಕ್ರೈನ್, ರೊಮಾನಿಯ, ಸೆರ್ಬಿಯ, ಕ್ರೊಯೆಶಿಯ ಮತ್ತು ಸ್ಲೊವೇನಿಯ ದೇಶಗಳು ಹಂಗರಿಯೊಂದಿಗೆ ಭೂಗಡಿಗಳನ್ನು ಹೊಂದಿವೆ. ರಾಷ್ಟ್ರದ ರಾಜಧಾನಿ ಬುಡಾಪೆಸ್ಟ್. ನಾಡಿನ ಅಧಿಕೃತ ಭಾಷೆ ಹಂಗೇರಿಯನ್ ಅಥವಾ ಮಗ್ಯಾರ್.

ವರ್ಗ:ಯುರೋಪ್ ಖಂಡದ ದೇಶಗಳು
ಬೆನಿನ್

**ಬೆನಿನ್**, ಅಧಿಕೃತವಾಗಿ **ಬೆನಿನ್ ಗಣರಾಜ್ಯ**, ಪಶ್ಚಿಮ ಆಫ್ರಿಕಾದ ಒಂದು ದೇಶ. ಇದು ೧೯೭೫ರವರೆಗೆ ದಹೊಮೆ ಎಂದು ಕರೆಯಲಾಗುತ್ತಿತ್ತು. ಇದರ ಪಶ್ಚಿಮಕ್ಕೆ ಟೊಗೊ, ಪೂರ್ವಕ್ಕೆ ನೈಜೀರಿಯ, ಉತ್ತರಕ್ಕೆ ಬುರ್ಕೀನ ಫಾಸೊ ಮತ್ತು ನೈಜರ್ ದೇಶಗಳಿವೆ. ಇದರ ರಾಜಧಾನಿ ಪೋರ್ಟೊ ನೊವೊ ಆದರೆ ಸರ್ಕಾರದ ಕೇಂದ್ರ ಕೊಟೊನೌ ಆಗಿದೆ.

ವರ್ಗ:ಪಶ್ಚಿಮ ಆಫ್ರಿಕಾ
ವರ್ಗ:ಆಫ್ರಿಕ ಖಂಡದ ದೇಶಗಳು
ವರ್ಗ:ದೇಶಗಳು
ಸೆನೆಗಲ್

**ಸೆನೆಗಲ್** (), ಅಧಿಕೃತವಾಗಿ **ಸೆನೆಗಲ್ ಗಣರಾಜ್ಯ**, ಪಶ್ಚಿಮ ಆಫ್ರಿಕಾದಲ್ಲಿನ ಸೆನೆಗಲ್ ನದಿಯ ದಕ್ಷಿಣಕ್ಕೆ ಇರುವ ಒಂದು ದೇಶ. ಇದರ ಪಶ್ಚಿಮಕ್ಕೆ ಅಟ್ಲಾಂಟಿಕ್ ಮಾಹಾಸಾಗರ, ಉತ್ತರಕ್ಕೆ ಮೌರಿಟೇನಿಯ, ಪೂರ್ವಕ್ಕೆ ಮಾಲಿ ಮತ್ತು ದಕ್ಷಿಣಕ್ಕೆ ಗಿನಿ ಮತ್ತು ಗಿನಿ-ಬಿಸೌ ದೇಶಗಳಿವೆ. ಗ್ಯಾಂಬಿಯ ಗಣರಾಜ್ಯ ಸುಮಾರು ಸಂಪೂರ್ಣವಾಗಿ ಈ ದೇಶದ ಒಳಗೇ ಇದೆ. ಡಕಾರ್ ಈ ದೇಶದ ರಾಜಧಾನಿ.

ವರ್ಗ:ಪಶ್ಚಿಮ ಆಫ್ರಿಕಾ
ವರ್ಗ:ಆಫ್ರಿಕ ಖಂಡದ ದೇಶಗಳು
ಲೆಪ್ಟಾನ್

ಭೌತಶಾಸ್ತ್ರದಲ್ಲಿ **ಲೆಪ್ಟಾನ್** ಗಿರಕಿ-1/2 ಹೊಂದಿರುವ ಒಂದು ಕಣ.  ಇದು ಸಬಲ ಅಂತರಕ್ರಿಯೆಯಲ್ಲಿ ತೊಡಗುವುದಿಲ್ಲ (ಅಂದರೆ, ಸಬಲ ಬೈಜಿಕ ಬಲವಿಲ್ಲದ್ದು).  ಲೆಪ್ಟಾನ್‌ಗಳು ತಮ್ಮದೇ ಆದ ಒಂದು ವಿಶಿಷ್ಟ ಫರ್ಮಿಯಾನ್ ವರ್ಗವನ್ನು ರೂಪಿಸುತ್ತವೆ.  ಇವು ಕ್ವಾರ್ಕ್ಗಳಿಗಿಂತ ಭಿನ್ನವಾದವು.

## ಲೆಪ್ಟಾನ್‌ಗಳ ಗುಣಲಕ್ಷಣಗಳು
ಪ್ರಸ್ತುತದಲ್ಲಿ ತಿಳಿದಿರುವಂತೆ ಮೂರು ಬಗೆಯ ಲೆಪ್ಟಾನ್‌ಗಳಿವೆ: ಎಲೆಕ್ಟ್ರಾನ್, ಮ್ಯುವಾನ್ ಮತ್ತು ಟೌ.

## ಲೆಪ್ಟಾನ್‌ಗಳ ಕೋಷ್ಟಕ
:

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*The *Particle Data Group* who compile authoritative information on particle properties.
*Leptons from the Georgia State University is a small summary of the lepton.

ವರ್ಗ:ಉಪಪರಮಾಣು ಕಣಗಳು
ಹೊಂಡುರಾಸ್

**ಹೊಂಡುರಾಸ್** ಮಧ್ಯ ಅಮೆರಿಕದಲ್ಲಿನ ಒಂದು ಪ್ರಜಾಸತ್ತಾತ್ಮಕ ಗಣರಾಜ್ಯ. ಹಿಂದೆ ಸ್ಪೆಯ್ನ್‌ನ ವಸಾಹತಾಗಿದ್ದ ಸಮಯದಲ್ಲಿ ಈ ನಾಡನ್ನು ಸ್ಪಾನಿಷ್ ಹೊಂಡುರಾಸ್ ಎಂದು ಕರೆಯಲಾಗುತ್ತಿತ್ತು. ಹೊಂಡುರಾಸ್‌ನ ಪಶ್ಚಿಮದಲ್ಲಿ ಗ್ವಾಟೆಮಾಲ, ನೈಋತ್ಯದಲ್ಲಿ ಎಲ್ ಸಾಲ್ವಡೋರ್, ಆಗ್ನೇಯದಲ್ಲಿ ನಿಕಾರಾಗುವ ದೇಶಗಳು ಹಾಗೂ ದಕ್ಷಿಣದಲ್ಲಿ ಶಾಂತ ಮಹಾಸಾಗರ ಮತ್ತು  ಉತ್ತರದಲ್ಲಿ ಕೆರಿಬ್ಬಿಯನ್ ಸಮುದ್ರದ ಅಂಗವಾದ ಹೊಂಡುರಾಸ್ ಕೊಲ್ಲಿಗಳಿವೆ.

ವರ್ಗ:ಉತ್ತರ ಅಮೇರಿಕ ಖಂಡದ ದೇಶಗಳು
ಸಿಯೆರ್ರಾ ಲಿಯೋನ್

**ಸಿಯೆರ್ರಾ ಲಿಯೋನ್**, ಅಧಿಕೃತವಾಗಿ **ಸಿಯೆರ್ರಾ ಲಿಯೋನ್ ಗಣರಾಜ್ಯ**, ಪಶ್ಚಿಮ ಆಫ್ರಿಕಾದಲ್ಲಿನ ಒಂದು ಸಾಂವಿಧಾನಿಕ ಗಣರಾಜ್ಯ. ಇದರ ಉತ್ತರಕ್ಕೆ ಗಿನಿ, ದಕ್ಷಿಣಕ್ಕೆ ಲೈಬೀರಿಯ ಮತ್ತು ಪಶ್ಚಿಮಕ್ಕೆ ಅಟ್ಲಾಂಟಿಕ್ ಮಹಾಸಾಗರಗಳಿವೆ. ೧೮ನೇ ಶತಮಾನದಲ್ಲಿ ಗುಲಾಮಗಿರಿಯ ವಹಿವಾಟಿಗೆ ಈ ಪ್ರದೇಶ ಪ್ರಮುಖವಾಗಿತ್ತು. ಇದರ ರಾಜಧಾನಿ ಫ್ರೀಟೌನ್ ಅನ್ನು ಅಮೇರಿಕದ ಕ್ರಾಂತಿಕಾರಿ ಯುದ್ಧದಲ್ಲಿ ಯುಕೆ ಪರವಾಗಿ ಹೋರಾಡಿ ಬಿಡುಗಡೆಗೊಂಡ ಗುಲಾಮರು ೧೭೮೭ರಲ್ಲಿ ಸ್ಥಾಪಿಸಿದರು. ಮುಂದೆ ೧೮೦೮ರಲ್ಲಿ ಇದು ಬ್ರಿಟಿಷ್ ಸಾಮ್ರಾಜ್ಯಕ್ಕೆ ಸೇರಿತು. ೧೯೬೧ರಲ್ಲಿ ಸ್ವಾತಂತ್ರ್ಯ ಪಡೆದ ಈ ದೇಶ, ೧೯೯೧ರಿಂದ ೨೦೦೨ರವರೆಗೆ ತೀವ್ರ ಅಂತಃಕಲಹ ಅನುಭವಿಸಿತು. ಈಗ ಶಾಂತಿಯುತವಾಗಿರುವ ಈ ದೇಶ ಪ್ರವಾಸೋದ್ಯಮವನ್ನು ಪ್ರೋತ್ಸಾಹಿಸುತ್ತಿದೆ.

ಫ್ರೀಟೌನ್ **ಸಿಯೆರ್ರಾ ಲಿಯೋನ್**ನ ರಾಜಧಾನಿ ಮತ್ತು ಅತ್ಯಂತ ದೊಡ್ಡ ನಗರ, ಆರ್ಥಿಕ, ಶೈಕ್ಷಣಿಕ, ಸಾಂಸ್ಕೃತಿಕ ಮತ್ತು ವಾಣಿಜ್ಯ ಕೇಂದ್ರ.
ಎರಡನೇ ದೊಡ್ಡ ನಗರ ಬೋ. ಇತರೆ ಪ್ರಮುಖ ನಗರಗಳೆಂದರೆ ಕೆನೆಮಾ, ಮಕೇನಿ ಮತ್ತು ಕೊಯ್ಡು ಟೌನ್.

ವರ್ಗ:ಪಶ್ಚಿಮ ಆಫ್ರಿಕಾ
ವರ್ಗ:ಆಫ್ರಿಕ ಖಂಡದ ದೇಶಗಳು
ಮಾರಿಟಾನಿಯ

**ಮಾರಿಟಾನಿಯ** (, ಅಧಿಕೃತವಾಗಿ **ಮಾರಿಟಾನಿಯ ಇಸ್ಲಾಮಿ ಗಣರಾಜ್ಯ**, ಪಶ್ಚಿಮ ಆಫ್ರಿಕಾದಲ್ಲಿನ ಒಂದು ದೇಶ. ಇದರ ಪಶ್ಚಿಮಕ್ಕೆ ಅಟ್ಲಾಂಟಿಕ್ ಮಹಾಸಾಗರ, ನೈರುತ್ಯಕ್ಕೆ ಸೆನೆಗಲ್, ಪೂರ್ವಕ್ಕೆ ಮಾಲಿ, ಈಶಾನ್ಯಕ್ಕೆ ಅಲ್ಜೀರಿಯ ಮತ್ತು ವಾಯುವ್ಯಕ್ಕೆ ಪಶ್ಚಿಮ ಸಹಾರ (ಮೊರಾಕೊ ಆಡಳಿತದಲ್ಲಿರುವ) ದೇಶಗಳಿವೆ. ಮುಂಚಿನ ಬೆರ್ಬೆರ್ ರಾಜ್ಯ "ಮೌರೆಟಾನಿಯ"ದಿಂದ ಈ ದೇಶ ಹೆಸರು ಪಡೆದಿದೆ. ನೌಕ್ಚೊಟ್ಟ್ ಇದರ ರಾಜಧಾನಿ.

ವರ್ಗ:ಪಶ್ಚಿಮ ಆಫ್ರಿಕಾ
ವರ್ಗ:ಆಫ್ರಿಕ ಖಂಡದ ದೇಶಗಳು
ವಿಜಯ್ ಮಲ್ಯ

**ವಿಜಯ್ ವಿಟ್ಟಲ್ ಮಲ್ಯ** (ಜನನ 18 ಡಿಸೆಂಬರ್ 1955) ಒಬ್ಬ ಭಾರತೀಯ ಪಲಯನಗೈದ ಮಾಜಿ ಉದ್ಯಮಿ ಮತ್ತು ರಾಜಕಾರಣಿ. ಭಾರತದಲ್ಲಿನ ಆರ್ಥಿಕ ಅಪರಾಧಗಳ ಆರೋಪಗಳನ್ನು ಎದುರಿಸಲು  ಯುಕೆಯಿಂದ ಹಿಂದಿರುಗಿಸಲು, ಭಾರತ ಸರ್ಕಾರವು ಹಸ್ತಾಂತರ ಮಾಡುವ ಪ್ರಯತ್ನದ ವಿಷಯವಾಗಿದ್ದಾರೆ.

ಮಾದಕ ಪಾನೀಯಗಳ ವ್ಯವಹಾರದಲ್ಲಿದ್ದ ಒಬ್ಬ ಉದ್ಯಮಿಯ ಮಗ, ಮಲ್ಯ ಭಾರತದ ಅತಿದೊಡ್ಡ ಸ್ಪಿರಿಟ್ಸ್ ಕಂಪನಿಯಾದ ಯುನೈಟೆಡ್ ಸ್ಪಿರಿಟ್ಸ್ ನ ಮಾಜಿ ಅಧ್ಯಕ್ಷರಾಗಿದ್ದಾರೆ ಮತ್ತು ಯುನೈಟೆಡ್ ಬ್ರೂವರೀಸ್‌ನ ಅಧ್ಯಕ್ಷರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.  ಗುಂಪು, ಭಾರತೀಯ ಕಾಂಗ್ಲೋಮರೇಟ್(ಕಂಪನಿ) ಪಾನೀಯ ಮದ್ಯ, ವಾಯುಯಾನ ಮೂಲಸೌಕರ್ಯ, ರಿಯಲ್ ಎಸ್ಟೇಟ್ ಸೇರಿದಂತೆ ರಸಗೊಬ್ಬರಗಳ ವ್ಯಾಪಾರದ ಮೇಲೆ ಆಸಕ್ತಿ ಹೊಂದಿದ್ದರು.  ಅವರು ಸ್ಯಾನೋಫೈ-ಭಾರತದ ಅಧ್ಯಕ್ಷರಾಗಿದ್ದರು (ಹಿಂದೆ ಹೋಎಚ್ಸ್ಟ್ ಎಜಿ ಮತ್ತು ಅವೆಂಟಿಸ್ ಎಂದು ಕರೆಯಲಾಗುತ್ತಿತ್ತು) ಮತ್ತು 20 ವರ್ಷಗಳಿಂದ ಭಾರತದಲ್ಲಿ   ಬೇಯರ್ ಕ್ರಾಪ್ ಸೈನ್ಸ್ ನ ಅಧ್ಯಕ್ಷರಾಗಿದ್ದರು ಮತ್ತು  ಹಲವಾರು ಇತರ ಕಂಪನಿಗಳಿಗೂ ಅಧ್ಯಕ್ಷರಾಗಿದ್ದರು.  ಮಲ್ಯ ಅವರು ಕಿಂಗ್‌ಫಿಶರ್ ಏರ್‌ಲೈನ್ಸ್‌ನ ಸ್ಥಾಪಕ ಮತ್ತು ಮಾಜಿ ಮಾಲೀಕರಾಗಿದ್ದರು ಮತ್ತು ಆಡಳಿತಕ್ಕೆ ಹೋಗುವ ಮೊದಲು ಫೋರ್ಸ್ ಇಂಡಿಯಾ ಫಾರ್ಮುಲಾ ಒನ್ ತಂಡದ ಮಾಜಿ ಸಹ-ಮಾಲೀಕರಾಗಿದ್ದರು. ಅವರು ರಾಯಲ್ ಚಾಲೆಂಜರ್ಸ್ ಬೆಂಗಳೂರು ಕ್ರಿಕೆಟ್ ತಂಡದ ಮಾಜಿ ಮಾಲೀಕರಾಗಿದ್ದಾರೆ.

## ರಾಜಕೀಯ ಜೀವನ
ಈ ಹಿಂದೆ ಅಖಿಲ ಭಾರತ ಜನತಾ ದಳದ ಸದಸ್ಯರಾಗಿದ್ದ ಮಲ್ಯ ಅವರು 2003 ರಲ್ಲಿ ಸುಬ್ರಮಣಿಯನ್ ಸ್ವಾಮಿ ನೇತೃತ್ವದ ಜನತಾ ಪಕ್ಷವನ್ನು ಸೇರಿದರು ಮತ್ತು 2010 ರವರೆಗೆ ಅದರ ರಾಷ್ಟ್ರೀಯ ಕಾರ್ಯಾಧ್ಯಕ್ಷರಾಗಿದ್ದರು. ಅವರು ತಮ್ಮ ತವರು ರಾಜ್ಯವಾದ ಕರ್ನಾಟಕದಿಂದ ಎರಡು ಬಾರಿ ಸ್ವತಂತ್ರ ಸದಸ್ಯರಾಗಿ ರಾಜ್ಯಸಭೆಗೆ ಆಯ್ಕೆಯಾದರು, ಮೊದಲು 2002 ರಲ್ಲಿ ಜನತಾ ದಳ (ಜಾತ್ಯತೀತ) ಮತ್ತು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಬೆಂಬಲದೊಂದಿಗೆ ಮತ್ತು ನಂತರ 2010 ರಲ್ಲಿ ಜನತಾ ದಳ(ಜಾತ್ಯತೀತ) ಮತ್ತು ಬಿಜೆಪಿ.

2 ಮೇ 2016 ರಂದು, ಮಲ್ಯ ಅವರು ಇನ್ನು ಮುಂದೆ ಸದನದ ಸದಸ್ಯರಾಗಬಾರದು ಎಂದು ರಾಜ್ಯಸಭೆಯ ನೈತಿಕ ಸಮಿತಿಯು ಘೋಷಿಸಿದ ಒಂದು ವಾರದ ನಂತರ ಮತ್ತು ಸಮಿತಿಯು ಮತ್ತೊಮ್ಮೆ ಸಭೆ ಸೇರುವ ಮೊದಲು ಅವರನ್ನು ಶಿಫಾರಸು ಮಾಡಲು ಒಂದು ದಿನ ಮೊದಲು ರಾಜ್ಯಸಭಾ ಸಂಸದ ಸ್ಥಾನಕ್ಕೆ ರಾಜೀನಾಮೆ ನೀಡಿದರು.  ಹೊರಹಾಕುವಿಕೆ. ಈ ಸಮಯದಲ್ಲಿ ಅವರು ಭಾರತವನ್ನು ತೊರೆದಿದ್ದರು, ಮತ್ತು ಅವರ ಪಾಸ್‌ಪೋರ್ಟ್ ಅನ್ನು ರದ್ದುಗೊಳಿಸಲಾಯಿತು. ತಮ್ಮ ರಾಜೀನಾಮೆ ಪತ್ರದಲ್ಲಿ, ಮಲ್ಯ ಅವರು "ಭಾರತ ಸರ್ಕಾರದ ಹಣಕಾಸು ಸೇವೆಗಳ ಇಲಾಖೆ, ಹಣಕಾಸು ಸಚಿವಾಲಯ, ಭಾರತ ಸರ್ಕಾರವು ಸಂಸತ್ತಿನ ಸಮಿತಿಗೆ ವಾಸ್ತವಿಕವಾಗಿ ತಪ್ಪು ಮಾಹಿತಿಯನ್ನು ಒದಗಿಸಿದೆ ಎಂದು ಆಘಾತಕ್ಕೊಳಗಾಗಿದ್ದೇನೆ" ಮತ್ತು "ತಮಗೆ ಸಿಗುವುದಿಲ್ಲ ಎಂದು ತೀರ್ಮಾನಿಸಿದ ಕಾರಣ ರಾಜೀನಾಮೆ ನೀಡುತ್ತಿದ್ದೇನೆ" ಎಂದು ಹೇಳಿದ್ದಾರೆ.

## ಉಲ್ಲೇಖಗಳು
ಸಾಲೊಮನ್ ದ್ವೀಪಗಳು

**ಸಾಲೊಮನ್ ದ್ವೀಪಗಳು** ಮೆಲಾನೇಷ್ಯಾದ ಒಂದು ದ್ವೀಪಗುಚ್ಛವಾಗಿರುವ ರಾಷ್ಟ್ರ. ಈ ದೇಶವು ಶಾಂತ ಮಹಾಸಾಗರದಲ್ಲಿ ಪಾಪುವ ನ್ಯೂಗಿನಿಯ ಪೂರ್ವಕ್ಕಿದೆ. ಸುಮಾರು ಒಂದು ಸಾವಿರ ದ್ವೀಪಗಳ ಸಮೂಹವಾಗಿರುವ ಸಾಲೊಮನ್ ದ್ವೀಪಗಳ ಒಟ್ಟು ವಿಸ್ತೀರ್ಣ ೨೮,೪೦೦ ಚ.ಕಿ.ಮೀ. ರಾಷ್ಟ್ರದ ರಾಜಧಾನಿ ಹೊನಿಯಾರ. ಯು.ಕೆ.ಯು ೧೮೯೦ರಲ್ಲಿ ಇಲ್ಲಿ ತನ್ನ ವಸಾಹತನ್ನು ಸ್ಥಾಪಿಸಿತು. ದ್ವಿತೀಯ ಜಾಗತಿಕ ಸಮರದ ಅನೇಕ ಭೀಷಣ ಕದನಗಳು ೧೯೪೨-೪೫ರ ಮಧ್ಯದಲ್ಲಿ ಇಲ್ಲಿ ನಡೆದುವು. ೧೯೭೬ರಲ್ಲಿ ಸ್ವಯಮಾಡಳಿತ ಪಡೆದುಕೊಂಡ ಈ ದೇಶವು ಮುಂದೆ ೧೯೭೮ರಲ್ಲಿ ಸ್ವಾತಂತ್ರ್ಯ ಪಡೆಯಿತು. ಈ ರಾಷ್ಟ್ರವು ಕಾಮನ್‌ವೆಲ್ತ್‌ನ ಸದಸ್ಯತ್ವ ಹೊಂದಿದೆ.

ವರ್ಗ:ಒಷ್ಯಾನಿಯದ ದೇಶಗಳು
ಸ್ಲೊವೇನಿಯ

**ಸ್ಲೊವೇನಿಯ** (ಅಧಿಕೃತವಾಗಿ ***ಸ್ಲೊವೇನಿಯ ಗಣರಾಜ್ಯ***) ಮಧ್ಯ ಯುರೋಪಿನ ದಕ್ಷಿಣ ಭಾಗದಲ್ಲಿರುವ ಒಂದು ರಾಷ್ಟ್ರ. ಸ್ಲೊವೇನಿಯದ ಪಶ್ಚಿಮಕ್ಕೆ ಇಟಲಿ, ಪೂರ್ವ ಮತ್ತು ದಕ್ಷಿಣದಲ್ಲಿ ಕ್ರೊವೆಶಿಯ, ಈಶಾನ್ಯಕ್ಕೆ ಹಂಗರಿ ಹಾಗೂ ಉತ್ತರದಲ್ಲಿ ಆಸ್ಟ್ರಿಯ ದೇಶಗಳಿವೆ. ನೈಋತ್ಯದಲ್ಲಿ ಏಡ್ರಿಯಾಟಿಕ್ ಸಮುದ್ರವಿದೆ. ರಾಷ್ಟ್ರದ ರಾಜಧಾನಿ ಲ್ಯೂಬ್ಲಿಯಾನ.

ವರ್ಗ:ಯುರೋಪ್ ಖಂಡದ ದೇಶಗಳು
ವರ್ಗ:ದೇಶಗಳು
ಸೆರ್ಬಿಯ

**ಸೆರ್ಬಿಯ** ಗಣರಾಜ್ಯ ಮಧ್ಯ ಯುರೋಪಿನಲ್ಲಿನ ಒಂದು ರಾಷ್ಟ್ರ. ಇದು ಬಾಲ್ಕನ್ ಪ್ರದೇಶದಲ್ಲಿದೆ. ಸೆರ್ಬಿಯದ ಉತ್ತರದಲ್ಲಿ ಹಂಗರಿ, ಪೂರ್ವದಲ್ಲಿ ರೊಮೇನಿಯ ಮತ್ತು ಬಲ್ಗೇರಿಯ, ದಕ್ಷಿಣದಲ್ಲಿ ಅಲ್ಬೇನಿಯ ಮತ್ತು ಮ್ಯಾಸೆಡೋನಿಯ, ಪಶ್ಚಿಮದಲ್ಲಿ ಕ್ರೊಯೇಶಿಯ, ಮಾಂಟೆನೆಗ್ರೊ ಹಾಗೂ ಬಾಸ್ನಿಯ ಮತ್ತು ಹೆರ್ಜೆಗೊವಿನ ದೇಶಗಳಿವೆ. ರಾಷ್ಟ್ರದ ರಾಜಧಾನಿ ಬೆಲ್ಗ್ರೇಡ್.

ವರ್ಗ:ಯುರೋಪ್ ಖಂಡದ ದೇಶಗಳು
ಬೊಲಿವಿಯ

**ಬೊಲಿವಿಯ ಗಣರಾಜ್ಯ** (), ಸಿಮೊನ್ ಬೊಲಿವಾರ್ನ ಸ್ಮರಣಾರ್ಥವಾಗಿ ಹೆಸರಿಡಲಾಗಿರುವ ದಕ್ಷಿಣ ಅಮೇರಿಕದ ಒಂದು ಭೂಆವೃತ ದೇಶ. ಇದರ ಉತ್ತರ ಮತ್ತು ಪೂರ್ವಗಳಿಗೆ ಬ್ರೆಜಿಲ್, ದಕ್ಷಿಣಕ್ಕೆ ಪರಾಗ್ವೆ ಮತ್ತು ಅರ್ಜೆಂಟೀನ, ಮತ್ತು ಪಶ್ಚಿಮಕ್ಕೆ ಚಿಲಿ ಮತ್ತು ಪೆರು ದೇಶಗಳಿವೆ.
## ಚಿತ್ರಗಳು 
thumb|left|Uyuni

## ಉಲ್ಲೇಖಗಳು 

ವರ್ಗ:ದಕ್ಷಿಣ ಅಮೇರಿಕ ಖಂಡದ ದೇಶಗಳು
ಬೆಲೀಜ್

**ಬೆಲೀಜ್** ಮಧ್ಯ ಅಮೇರಿಕದಲ್ಲಿ ಆಂಗ್ಲ ಭಾಷೆ ಅಧಿಕೃತವಾಗಿರುವ ಏಕೈಕ ದೇಶ. ೧೯೭೩ರವರೆಗೆ ಬ್ರಿಟೀಷ್ ಹೊಂಡುರಾಸ್ ಎಂದು ಕರೆಯಲ್ಪಡುವ ಆಂಗ್ಲ ವಸಾಹತು ಆಗಿದ್ದು ೧೯೮೧ರಲ್ಲಿ ಇದು ಸ್ವಾತಂತ್ರ್ಯ ಪಡೆಯಿತು.

## ಉಲ್ಲೇಖಗಳು 
ವರ್ಗ:ಮಧ್ಯ ಅಮೇರಿಕ
ವರ್ಗ:ಉತ್ತರ ಅಮೇರಿಕ ಖಂಡದ ದೇಶಗಳು
ಬಹಾಮಾಸ್

**ಬಹಾಮಾಸ್ ಕಾಮನ್ವೆಲ್ತ್** (Commonwealth of The Bahamas) ಉತ್ತರ ಅಮೇರಿಕದ ೭೦೦ ದ್ವೀಪಗಳ ಸಮೂಹವಾಗಿರುವ ಕೆರಿಬ್ಬಿಯನ್ ದೇಶ. ಅಟ್ಲಾಂಟಿಕ್ ಮಹಾಸಾಗರದಲ್ಲಿ ಫ್ಲಾರಿಡದ ಪೂರ್ವಕ್ಕೆ, ಕ್ಯೂಬಾದ ಉತ್ತರಕ್ಕೆ ಈ ದೇಶ ಇದೆ.

## ಉಲ್ಲೇಖಗಳು
ವರ್ಗ:ಕೆರಿಬ್ಬಿಯನ್
ವರ್ಗ:ಉತ್ತರ ಅಮೇರಿಕ ಖಂಡದ ದೇಶಗಳು
ನೆನಪಿನ ದೋಣಿಯಲ್ಲಿ

**ನೆನಪಿನ ದೋಣಿಯಲ್ಲಿ** -ಕುವೆಂಪುರವರ ಆತ್ಮಕಥೆ. ಕುವೆಂಪು ಬೆಳೆದು ಬಂದ ದಾರಿ ಅಷ್ಟೇ ಅಲ್ಲದೆ, ಅವರ ಕಾವ್ಯ, ಸಾಹಿತ್ಯ, ರಾಮಕೃಷ್ಣಾಶ್ರಮದೊಂದಿಗಿನ ಸಂಬಂಧ ಇವೆಲ್ಲವುಗಳ ವಿವರವಾದ ಮಾಹಿತಿಯಿದೆ.

ವರ್ಗ:ಕುವೆಂಪುರವರ ಕೃತಿಗಳು
ಮಹೇಶ್ವರಪ್ಪ

ಪ್ರೊ. ಮಹೇಶ್ವರಪ್ಪ ನವರು ವಿಶ್ರಾಂತ ಪ್ರಾಧ್ಯಾಪಕರು , ಮೈಸೂರು ಮಾನಸ ಗಂಗೋತ್ರಿಯಲ್ಲಿ ೧೯೬೭ರಿಂ೧೯೭೦ರ ವರೆಗೆ ಸಹಾಯಕ ಭಾಷಾಂತರಕಾರರಾಗಿ ಕಾರ್ಯನಿರ್ವಹಿಸಿದವರು . ಅವರು ಸಾಹಿತ್ಯ ಕ್ಷೇತ್ರದಲ್ಲಿಯೂ , ಸಲ್ಲಿಸಿರುವ ಸೇವೆ ಗಣನೀಯ .ಅವರ ಹುಟ್ಟೂರು (೫-೬-೧೯೩೪)ಗರುಗದಹಳ್ಳಿ , ಕಡೂರುತಾಲ್ಲೋಕು, ಚಿಕ್ಕಮಗಳೂರು ಜಿಲ್ಲೆ ಸದ್ಯದಲ್ಲಿ ಚಿತ್ರದುರ್ಗ ನಗರದಲ್ಲಿ ವಾಸಿಸುತ್ತಿದ್ದಾರೆ .

ಅವರ ಕೃತಿಗಳು:
ಭಾಷಾಂತರ ಪ್ರವೇಶಿಕೆ (ಭಾಷಾಂತರಕಾರರಿಗೆ ಅತ್ಯಂತ ಉಪಯುಕ್ತ ಮಾರ್ಗದರ್ಶಿ ಕೃತಿ), ಟ್ರೆಷರ್ ಐಲ್ಯಾಂಡ್ ( ಆರ್.ಎಲ್. ಸ್ಟೀವನ್ ಸನ್ ಕೃತ ಕಾದಂಬರಿ ಸಂಕ್ಷಿಪ್ತ ಕನ್ನಡಾನುವಾದ, ಮಿತ್ರರ ಸಹಕಾರದೊಡನೆ ),ಭಾವ ಬಿಂದು (ಪ್ರಬಂಧ ಸಂಕಲನ),ಚಿಂತನವಲ್ಲರಿ ( ಆಕಾಶವಾಣಿಯ ನಲ್ನುಡಿಗಳ ಸಂಗ್ರ್ತಹ),ಹಳೆ ಬೇರು ಹೊಸ ಚಿಗುರು(ಕವನಸಂಕಲನ), ಸಾಮಾಜಿಕ ಒಡಂಬಡಿಕೆ (ಜೆ.ಜೆ ರೂಸೋನ ಸೋಶಿಯಲ್ ಕಾಂಟ್ರ್ಯಾಕ್ಟ್'ನ ಅನುವಾದ), ಭಾರತದಲ್ಲಿ ವಿವಾಹ ಮತ್ತು ಕುಟುಂಬ ಪದ್ದತಿ(ಮ್ಯಾರೆಜ್ ಅಂಡ್ ಫ್ಯಾಮಿಲಿ ಇನ್ ಇಂಡಿಯಾ ದ ಕನ್ನಡ ಅನುವಾದ, ಮೂಲ ,ಕೆ.ಎಮ್. ಕಪಾಡಿಯ ), ಆಧುನಿಕ ಸಂವಿಧಾನಗಳು( ಕೆ ಸಿ. ವೀಯರ್  ನ ಮಾಡ್ರನ್ ಕಾನ್ಶ್ಟಿಟ್ಯೂಷನ್ಸ ನ ಅನುವಾದ ),ತಾಯಿಯ ಹಾಲಿನ ಮಹತ್ವ  (ಬ್ರೆಷ್ಟ್ ಫೀಡೀಂಗ್ ನ ಅನುವಾದ,ಮೂಲ ಯುನೆಸ್ಕೋ ಪ್ರಕಟನೆ ). 

ಇವಲ್ಲದೆ ಬಿ. ಶಿವಮೂರ್ತಿ ಶಾಸ್ತ್ರಿಗಳ ಷಷ್ಟಬ್ಧಿ ಗ್ರಂಥ, ಜಿ.ಎಸ್ ಶಿವರುದ್ರಪ್ಪನವರ ೭೫ನೇ ಜನ್ಮ ದಿನೋತ್ಸವದ ನೆನಪಿನ ಕೃತಿ 'ಹಣತೆ' , ಎಸ್.ವಿ. ಪರಮೇಶ್ವರ ಭಟ್ಟರ ವ್ಯಕ್ತಿ,ಅಭಿವ್ಯಕ್ತಿ  (ಕಮಗೋಡು ನರಸಿಂಹ ಶಾಸ್ತ್ರಿಯವರ ನೆನಪಿನ ಕೃತಿ) ,ಇವುಗಳಲ್ಲಿ ವಿಶೇಷ ಲೇಖನ .

ಚಿತ್ರದುರ್ಗ ಆಕಾಶವಾಣಿ ಕೇಳುಗರ ಒಕ್ಕೂಟದ ಅಧ್ಯಕ್ಷರಾಗಿ   ನಾಲ್ಕುವರ್ಷ ಕಾರ್ಯ ನಿರ್ವಹಣೆ .೧೫ ವರ್ಷಗಳಿಂದ ನಿಯತ ಕಾಲಿಕಗಳಲ್ಲಿ ಸತತ ಲೇಖನ ; ಆಕಾಶವಾಣಿಯಲ್ಲಿ ಕಾರ್ಯಕ್ರಮಗಳು .ಕಳೆದ ಮುವ್ವತ್ತು ವರ್ಷಗಳಿಂದ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯಿಂದ ,ಚಿತ್ರದುರ್ಗ ದಲ್ಲಿ ನಡೆಯುವ ಅಧಿಕಾರಿಗಳಿಗೆ ,ನೌಕರರಿಗೆ ' ಆಡಳಿತದಲ್ಲಿ ಕನ್ನಡ 'ತರಬೇತಿ  ಶಿಬಿರದ ನಿರ್ದೇಶಕರು .

೨೦೦೧ ರಲ್ಲಿ ಕಡೂರಿನಲ್ಲಿ ನಡೆದ ಪ್ರಥಮ ತಾಲ್ಲೋಕು ಕನ್ನಡ ಸಾಹಿತ್ಯ ಸಮ್ಮೇಳನದ ಶಾಸನ ಗೋಷ್ಟಿಯ ಅಧ್ಯಕ್ಷತೆ .

ವರ್ಗ:ಕನ್ನಡ ಸಾಹಿತಿಗಳು
ವರ್ಗ:ಅನುವಾದಕರು
ಬಿ.ತಿಪ್ಪೇರುದ್ರಪ್ಪ

**ಬಿ. ತಿಪ್ಪೇರುದ್ರಪ್ಪ**' ಕನ್ನಡದ ಸಮ ಕಾಲೀನ ವೈಚಾರಿಕ ಹಾಸ್ಯ ಸಾಹಿತ್ಯ ಕ್ಷೇತ್ರದ ಸಾಹಿತಿ. ದಿನಾಂಕ ೨೦-೧೦-೧೯೪೨ರಲ್ಲಿ ಚಿತ್ರದುರ್ಗದ ಸಮೀಪದ ಗುಡ್ಡದರಂಗವ್ವನಹಳ್ಳಿಯಲ್ಲಿ ಜನಿಸಿದ ಶ್ರೀಯುತರು, ಚಿತ್ರದುರ್ಗದಲ್ಲಿ ವಾಸಿಸುತ್ತಿದ್ದಾರೆ. ವೃತ್ತಿಯಲ್ಲಿ ನಿವೃತ್ತ ರಾಜನೀತಿ ಶಾಸ್ತ್ರದ ಉಪನ್ಯಾಸಕರು, ಪ್ರವೃತ್ತಿಯಲ್ಲಿ ಸಾಹಿತಿ.

## ಕೃತಿಗಳು 
ಪಠ್ಯ : ರಾಜ್ಯ ಶಾಸ್ತ್ರ ಪರಿಚಯ ( ದ್ವಿತೀಯ ಪಿಯುಸಿ ಪಠ್ಯಪುಸ್ತಕ),

ಹಾಸ್ಯ ಕೃತಿಗಳು :ಮುವ್ವತ್ತು ವಿಡಂಬನೆಗಳು,ನಿಂಬಣ್ಣನ ಎಲೆಕ್ಷನ್ ಡ್ಯೂಟಿ, ಸಾಲಾಯ ತಸ್ಮೈನಮಃ,ಹಾಸ್ಯ ರಸಾಯನ,ವಿ ವಾಂಟ್ ಡೇಟಿಂಗ್ ಪವರ್,ಇಂಗ್ಲೀಷ್ ಇಂಜಕ್ಷನ್ ( ವಿನೋದ ಸಾಹಿತ್ಯ ಪ್ರಶಸ್ತಿ ವಿಜೇತ ಕೃತಿ),

ಮಕ್ಕಳ ಸಾಹಿತ್ಯ :ಹಕ್ಕಿಗಳು (ಪದ್ಯಗಳು),ಪುಟ್ಟನ ಕಾನ್ವೆಂಟ್ (ಪದ್ಯಗಳು),ಕಾಡಿನಲ್ಲಿ ಕ್ರಿಕೆಟ್   ( ಕತೆಗಳು ),ಕಾಡಿನಲ್ಲಿ ಕ್ರಿಕೆಟ್  ( ಪದ್ಯಗಳು),ಕಿಟ್ಟ ಮತ್ತು ಗಿಳಿ (ಪದ್ಯಗಳು ),

ನಾಟಕಗಳು :ಬಡವ ಬದುಕ್ದ, ತಲೆಗೊಂದು ಮುಂಡಾಸು ; ಮನೆಗೋಂದು ಸಂಡಾಸು, ಕಾಡಿನಲ್ಲಿ ಕ್ರಿಕೆಟ್( ಮಕ್ಕಳ ನಾಟಕ)

## ಸಂಪಾದನೆ
ವಿನೋದ ೯೯ ( ಕರ್ನಾಟಕ ಸಾಹಿತ್ಯ ಅಕ್ಯಾಡಮಿಗಾಗಿ),
ಸುನಾಮಿಯ ಸುಳಿಯಲ್ಲಿ,
ರಾಷ್ಟ್ರೀಯ ಉದ್ಯೋಗ ಖಾತ್ರಿ ಅಧಿನಿಯಮ ( ೨೦೦೫) ಮಾಹಿತಿ ರೂಪದ ಕೃತಿ,

ಅವರ ಮಕ್ಕಳ ಕವನ ಸಂಕಲನಕ್ಕೆ ಬಾಗಲಕೋಟೆ ಜಿಲ್ಲೆ ಬನಹಟ್ಟಿಯ ಮಹದೇವಪ್ಪ ಲೋಕಪ್ಪ ಕರಲಟ್ಟಿ ಸಾಹಿತ್ಯ ಪ್ರತಿಷ್ಟಾನದವರು ಕೊಡುವ ಪ್ರಶಸ್ತಿ ಲಭಿಸಿದೆ.

ಕಳೆದ ೨೨ ವರ್ಷಗಳಿಂದ ಪ್ರಜಾವಾಣಿ, ಸುಧಾ, ಮಯೂರ ಬಳಗಕ್ಕೆ ಸತತ ಲೇಖನಗಳು,ಪುಂಡಲೀಕ್ ಸೇಟ್ ಪತ್ರಿಕೆಗೆ,ಮೂರು ವರ್ಷಗಳ ಅಂಕಣ ಬರಹ.

ತಿಪ್ಪೇರುದ್ರಪ್ಪನವರು  ರಚಿಸಿ ಅಭಿನಯಿಸಿದ ನಾಟಕಗಳು, ಚಿನ್ನದಸರ, ಮಲೆನಾಡ ಮಡಿಲಲ್ಲಿ, ಕೋಟು, ಸೂರ್ಯೋದಯ,

ಶ್ರೀಯುತರು ಪ್ರಜಾವಾಣಿ ದೀಪಾವಳಿ ಸಂಚಿಕೆಯ ಮಕ್ಕಳ ಕವನಗಳ ತೀರ್ಪುಗಾರರಾಗಿದ್ದರು.ಮಧ್ಯಪ್ರದೇಶದ ಭೂಪಾಲ್ ನಲ್ಲಿ ೧೯೯೩ರಲ್ಲಿ ನಡೆದ ಕನ್ನಡ,ಹಿಂದಿ ಮಕ್ಕಳ ಸಾಹಿತ್ಯ ರಚನಾ ಸಿಬಿರದ ಡೆಲಿಗೇಟ್ ಆಗಿದ್ದರು.

ವರ್ಗ:ಕನ್ನಡ ಸಾಹಿತಿಗಳು
ಸವಿತಾ ಧಾರೇಶ್ವರ

**ಸವಿತಾ ಧಾರೇಶ್ವರ** ಇವರು ಬೆಂಗಳೂರಿನಲ್ಲಿರುವ ಕನ್ನಡದ ಲೇಖಕಿ.ಧಾರವಾಡದ ಅವನಿ ರಸಿಕರ ರಂಗ ವೇದಿಕೆಯು ಸ್ಥಾಪಿಸಿದ **ದೇವಾಂಗನಾ ಶಾಸ್ತ್ರೀ** ಪ್ರಶಸ್ತಿಯು, ೨೦೦೬-೨೦೦೭ರಲ್ಲಿ ಇವರ ಚೊಚ್ಚಲು ಕೃತಿಯಾದ 
**ಬೇರು** ಕಥಾಸಂಕಲನಕ್ಕೆ ಲಭಿಸಿದೆ.

ಸವಿತಾ ಧಾರೇಶ್ವರ
ಸವಿತಾ ಧಾರೇಶ್ವರ
ವರ್ಗ: ಕನ್ನಡ ಸಾಹಿತ್ಯ
ದಂತಿದುರ್ಗ

**ದಂತಿದುರ್ಗ** (ಕ್ರಿ.ಶ. ೭೨೮ - ೭೫೮) ರಾಷ್ಟ್ರಕೂಟ ವಂಶದ ಮೂಲಪುರುಷನೆಂದು ಗುರುತಿಸಲ್ಪಡುತ್ತಾನೆ. ರಾಷ್ಟ್ರಕೂಟ ವಂಶದ ಮೂಲ ಇತಿಹಾಸ ಇನ್ನೂ ನಿಖರವಾಗಿ ಗುರುತಿಸಲ್ಪಟ್ಟಿಲ್ಲ. ಅಶೋಕನ ಕಾಲದ ರಥಿಕರೇ ರಾಷ್ಟ್ರಕೂಟರೆಂದು ಒಂದು ಐತಿಹ್ಯವಿದೆ. ಆದರೆ ಇದಕ್ಕೆ ಆಧಾರಗಳಿಲ್ಲ.ರಾಷ್ಟ್ರಕೂಟರು ಕನ್ನಡಿಗರೆಂಬುದಕ್ಕೆ ಸಾಕಷ್ಟು ಪುರಾವೆಗಳಿವೆ, ರಾಷ್ಟ್ರಕೂಟರ ಮುಮ್ಮಡಿ ಕೃಷ್ಣನ ಬುಂದೇಲಖಂಡದ ಶಾಸನ ಕನ್ನಡದಲ್ಲಿದೆ. ಕರ್ನಾಟಕದಲ್ಲಿ ರಾಷ್ಟ್ರಕೂಟರು ಅಥವಾ ರಟ್ಟರು ಎಂದು ಹೆಸರಾದ ಈ ರಾಜ ಮನೆತನ, ರಾಜಪುತಾನದಲ್ಲಿ ರಾಠಾರ್ ಎಂದು ಪ್ರಸಿದ್ದಿಗೆ ಬಂದಿತ್ತು.

ದಂತಿದುರ್ಗನ ತಂದೆ ಒಂದನೇ ಇಂದ್ರನು ಚಾಲುಕ್ಯರ ಸಾಮಂತನಾಗಿದ್ದನು. ಚಾಲುಕ್ಯರಾಜಪುತ್ರಿ 'ಭಾವನಾಗ'ಳನ್ನು ಮದುವೆಯಾಗಿದ್ದನು. ಇವರಿಗೆ ಜನಿಸಿದ ಮಗನೇ ದಂತಿದುರ್ಗ. ದಂತಿದುರ್ಗನ ಕಾಲದಲ್ಲಿ ದಕ್ಷಿಣದಲ್ಲಿ ಚಾಲುಕ್ಯರು ಮತ್ತು ಪಲ್ಲವರು ಪ್ರಬಲರಾಗಿದ್ದರು. ಉತ್ತರದಲ್ಲಿ ಪ್ರಬಲ ರಾಜಮನೆತನಗಳಿರಲಿಲ್ಲ. ಇದು ದಂತಿದುರ್ಗನಿಗೆ ಅತ್ಯಂತ ಅನುಕೂಲ ಸಮಯವನ್ನೊದಗಿಸಿತು. ಅತ್ಯಂತ ಕಡಿಮೆ ಜೀವಿತಾವಧಿಯನ್ನು ಹೊಂದಿದ್ದ (ಕೇವಲ ಮೂವತ್ತು ವರ್ಷ ಮಾತ್ರ ದಂತಿದುರ್ಗ ಬದುಕಿದ್ದನೆಂಬುದು ಇತಿಹಾಸಕಾರರ ಅಭಿಪ್ರಾಯ) ದಂತಿದುರ್ಗನ ಇಡೀ ಆಯುಷ್ಯ ಕಳೆದುದು ರಣ ರಂಗದಲ್ಲಿಯೇ.

ದಂತಿದುರ್ಗನ ತಂದೆ ಚಾಲುಕ್ಯರ ಮೇಲೆ ಯುದ್ದ ಘೋಷಿಸಿದ್ದನು. ದಂತಿದುರ್ಗನು ಬಾದಾಮಿಯ ಚಕ್ರವರ್ತಿ ಇಮ್ಮಡಿ ಕೀರ್ತಿವರ್ಮನನ್ನು ಯುದ್ದದಲ್ಲಿ ಸೋಲಿಸಿದನು. ಇದರಿಂದಾಗಿ ಚಾಲುಕ್ಯರ ಉತ್ತರದ ಪ್ರಾಂತ್ಯಗಳಾದ ಕೊಲ್ಲಾಪುರ, ಸತಾರಗಳು ಅವನ ಕೈವಶವಾದವು. ದಂತಿದುರ್ಗನು ಗುಜರಾತಿನ ಚಾಲುಕ್ಯರನ್ನು ಸೋಲಿಸುವುದರೊಂದಿಗೆ ಪಶ್ಚಿಮ ಭಾರತದ ಮೇಲೆ ತನ್ನ ಅಧಿಪತ್ಯವನ್ನು ಸ್ಠಾಪಿಸಿದನು. ನಿರಂತರ ಯುದ್ದಪರಂಪರೆಗಳಿಂದ ಅವನ ಆರೋಗ್ಯದ ಮೇಲೆ ತೀವ್ರ ಪರಿಣಾಮಗಳಾದುವು. ಆದುದರಿಂದ  ಅತ್ಯಂತ ಕಿರಿಯ ವಯಸ್ಸಿನಲ್ಲಿಯೇ ಅವನು ಸಾವನ್ನಪ್ಪಿದನು.

ಅವನ ಸಾಮ್ರಾಜ್ಯ ದಕ್ಷಿಣದಲ್ಲಿ ಬಾದಾಮಿಯವರೆಗೆ; ಪಶ್ಚಿಮ ಭಾರತದಿಂದ ಉಜ್ಜೈನಿಯವರೆಗೆ ವ್ಯಾಪಿಸಿತ್ತು. ರಾಷ್ಟ್ರಕೂಟರು ಸುಮಾರು ೨೨೫ವರ್ಷಗಳ ಕಾಲ ಕರ್ನಾಟಕದ ಪ್ರಬಲ ರಾಜಮನೆತನದವರಾಗಿ ಆಡಳಿತ ನಡೆಸಿದರು. ದಂತಿದುರ್ಗನ ವಿಷಯವಾಗಿ ೨ ಶಾಸನಗಳು ದೊರಕಿವೆ: ೧. ಸಾಮನ್‌ಗಡದ ತಾಮ್ರ ಶಾಸನ ೨. ಎಲ್ಲೋರದ ದಶಾವತಾರ ಗುಹೆಯಲ್ಲಿರುವ ಶಿಲಾಶಾಸನ.

## ಉಲ್ಲೇಖಗಳು
*
## ಬಾಹ್ಯ ಸಂಪರ್ಕಗಳು
* History of Karnataka, Mr. Arthikaje 

ವರ್ಗ:ರಾಷ್ಟ್ರಕೂಟ ಅರಸರು
ವರ್ಗ:ಇತಿಹಾಸ
ಬೆಂಗಳೂರು ನಾಗರತ್ನಮ್ಮ

thumb
**ಬೆಂಗಳೂರು ನಾಗರತ್ನಮ್ಮ**ನವರು ನಂಜನಗೂಡಿನಲ್ಲಿ ೧೮೭೮ ನವಂಬರ ೩ರಂದು ಜನಿಸಿದರು. ಇವರ ತಾಯಿ ಪುಟ್ಟಲಕ್ಷಮ್ಮ; ತಂದೆ ಸುಬ್ಬರಾಯ. ಬೆಂಗಳೂರಿನಲ್ಲಿ ಗುರು ಮುನಿಸ್ವಾಮಪ್ಪನವರಿಂದ ಕರ್ನಾಟಕ ಸಂಗೀತವನ್ನು ಕಲಿತ ನಾಗರತ್ನಮ್ಮನವರು ತಮ್ಮ ಪಾಂಡಿತ್ಯ ಹಾಗು ಹಾಡುಗಾರಿಕೆಯಿಂದಾಗಿ ೧೮೯೨ರಲ್ಲಿ ಒಡೆಯರ ಇವರಿಂದ ಗೌರವಿಸಲ್ಪಟ್ಟರು ಹಾಗು ಉದ್ಯೋಗ ಪಡೆದರು. ೧೮೯೪ರಲ್ಲಿ ಮಹಾರಾಜರ ಮರಣಾನಂತರ ಬೆಂಗಳೂರಿಗೆ ಮರಳಿದರು. ಕೊನೆಗೆ ಚೆನ್ನೈದಲ್ಲಿ ನೆಲೆಸಿದರು.
 

ದೇಶದಾದ್ಯಂತ ೧೨೩೫ ಕಚೇರಿಗಳನ್ನು ನೀಡಿ ರಸಿಕರ ಮನ ಗೆದ್ದ ನಾಗರತ್ನಮ್ಮನವರಿಗೆ ಅನೇಕ ಗೌರವಗಳು ಲಭಿಸಿವೆ. ಆಂಧ್ರ ಪ್ರದೇಶದ ಪ್ರತಿಷ್ಠಿತ **ಗಂಡಬೇರುಂಡ ಪ್ರಶಸ್ತಿ** ಅವುಗಳಲ್ಲೊಂದು.

ತಿರುವೈಯಾರಿನಲ್ಲಿ ತ್ಯಾಗರಾಜರ ಸಮಾಧಿ ಸ್ಥಳದ ಜೀರ್ಣೋದ್ಧಾರ ಮಾಡಿಸಿ, ಪ್ರತಿ ವರ್ಷ ಅಲ್ಲಿ ತ್ಯಾಗರಾಜರ ಆರಾಧನೆ ವೈಭವದಿಂದ ನಡೆಯುವಂತೆ ಮಾಡಿದರು.

೧೯೫೨ ಮೇ ೧೯ರಂದು ನಾಗರತ್ನಮ್ಮ ನಾದಬ್ರಹ್ಮನಲ್ಲಿ ಲೀನರಾದರು. ಅವರ ಸಮಾಧಿಯನ್ನು ತಿರುವಯ್ಯಾರಿನಲ್ಲಿ, ಅವರ ಮಾನಸಿಕ ಗುರು ತ್ಯಾಗರಾಜರ ಸಮಾಧಿಯ ಬಳಿಯೇ ಮಾಡಲಾಯಿತು.

ವರ್ಗ:ಭಾರತದ ಸಂಗೀತಗಾರರು
ವರ್ಗ:ಶಾಸ್ತ್ರೀಯ ಸಂಗೀತಗಾರರು
ವರ್ಗ:ಕಲಾವಿದರು
ಬಾರ್ಬಡೋಸ್

**ಬಾರ್ಬಡೋಸ್** ಅಟ್ಲಾಂಟಿಕ್ ಮಹಾಸಾಗರದಲ್ಲಿ ಕೆರಿಬಿಯನ್ ಸಮುದ್ರದ ಪೂರ್ವದಲ್ಲಿ ಇರುವ ಒಂದು ದ್ವೀಪ ರಾಷ್ಟ್ರ. ಈ ದೇಶ ಕೆರಿಬಿಯನ್ನ ಲೆಸ್ಸರ್ ಆಂಟಿಲ್ಸ್ ದ್ವೀಪ ಸಮೂಹದ ಭಾಗ. ಇದರ ಅತ್ಯಂತ ಸಮೀಪ ದ್ವೀಪಗಳು ಪಶ್ಚಿಮಕ್ಕೆ ಇರುವ ಸೇಂಟ್ ವಿನ್ಸೆಂಟ್ ಮತ್ತು ಸೇಂಟ್ ಲೂಷಿಯ ದ್ವೀಪಗಳು.

ವರ್ಗ:ಕೆರಿಬ್ಬಿಯನ್
ವರ್ಗ:ಉತ್ತರ ಅಮೇರಿಕ ಖಂಡದ ದೇಶಗಳು
ವೃದ್ಧಿ ಸಂಧಿ

ಅ ಆ ಕಾರಗಳಿಗೆ ಏ ಐ ಕಾರಗಳು ಪರವಾದರೆ ಅವೆರಡರ ಸ್ಥಾನದಲ್ಲಿ 'ಐ' ಕಾರವೂ, ಓ ಔ ಕಾರಗಳು ಪರವಾದರೆ ಅವೆರಡರ ಸ್ಥಾನದಲ್ಲಿ 'ಔ' ಕಾರವೂ ಆದೇಶಗಳಾಗಿ ಬರುತ್ತವೆ. ಇದಕ್ಕೆ **ವೃದ್ಧಿ ಸಂಧಿ**ಯೆನ್ನುವರು.

ಉದಾಹರಣೆ:

ಲೋಕ + ಏಕವೀರ = ಲೋಕೈಕವೀರ

ಏಕ +ಐಕ್ಯ=ಏಕೈಕ್ಯ

ಜನ + ಐಕ್ಯ = ಜನೈಕ್ಯ

ವನ + ಔಷಧಿ = ವನೌಷಧಿ

ಜನ + ಔಷಧ = ಜನೌಷಧ

ಜಲ + ಆಗ = ಜಲೌಘ

ಅ+ಏ=ಓ

ಆ+ಎ=ಒ

ಅ+ಆ=ಔ 

ವರ್ಗ:ಕನ್ನಡ ವ್ಯಾಕರಣ
ಯಣ್ ಸಂಧಿ

ಸಂಧಿ ರಚನೆಯಲ್ಲಿ 'ಯ' 'ವ' 'ರ' ಈ ಅಕ್ಷರಗಳು ಆದೇಶವಾಗಿ ಬಂದರೆ **ಯಣ್ ಸಂಧಿ** ಎನ್ನುತ್ತೇವೆ.
ಮತ್ತು ಇ,ಈ,ಉ,ಊ,ಋ ಕಾರಗಳಿಗೆ ಸವರ್ಣವಲ್ಲದ ಸ್ವರ ಪರವಾದರೆ ಇ ಈ ಕಾರಗಳಿಗೆ 'ಯ್'ಕಾರವೂ, ಉ ಊಕಾರಗಳಿಗೆ 'ವ್'ಕಾರವೂ, ಋಕಾರಕ್ಕೆ 'ರ್'(ರೇಫ)ವೂ ಆದೇಶವಾಗಿ ಬರುತ್ತದೆ. ಇದಕ್ಕೆ ನಾವು 'ಯಣ್ ಸಂಧಿ'ಎನ್ನುತ್ತೇವೆ.

**ನಿಯಮ :-**

ಇ,ಈ + (ಸವರ್ಣವಲ್ಲದ ಸ್ವರ) = ಯ್

ಉ,ಊ + (ಸವರ್ಣವಲ್ಲದ ಸ್ವರ) = ವ್

ಋ + (ಸವರ್ಣವಲ್ಲದ ಸ್ವರ) = ರ್ 

**ಉದಾಹರಣೆ **

ಅತಿ + ಅಂತ = ಅತ್ಯಂತ್ಯ

ಅತಿ + ಅವಸರ = ಅತ್ಯವಸರ

ಜಾತಿ + ಅತೀತ = ಜಾತ್ಯತೀತ

ಕೋಟಿ +ಅಧಿಪತಿ =ಕೋಟ್ಯಧಿಪತಿ

ಕೋಟಿ+ ಅಧೀಶ = ಕೋಟ್ಯಧೀಶ

ಅತಿ + ಅವಸರ =  ಅತ್ಯವಸರ

ಮನು + ಅಂತರ = ಮನ್ವಂತರ
ಪ್ರತಿ  + ಉತ್ತರ = ಪ್ರತ್ಯುತ್ತರ

ವರ್ಗ:ಕನ್ನಡ ವ್ಯಾಕರಣ
ಶಿಶಿರ

**ಶಿಶಿರ** ಹಿಂದೂ ಪಂಚಾಂಗದಲ್ಲಿ ಚಳಿಗಾಲದ ಋತು.ಇದು ಮಾಘ ಮತ್ತು ಫಲ್ಗುಣ ಮಾಸಗಳಲ್ಲಿ ಅಥವಾ ಜನವರಿ ಮಧ್ಯ ಭಾಗದಿಂದ ಮಾರ್ಚಿ ತಿಂಗಳ ಮಧ್ಯ ಭಾಗದವರೆಗೆ ಇರುತ್ತದೆ.ಶಿಶಿರ ಎಂದರೆ ವಿಷ್ಣುವಿನ ಒಂದು ಹೆಸರೂ ಹೌದು.ಶಿಶಿರಾತ್ಮಕ ಎಂದು ಶಿವನನ್ನು ಅವನ ತಂಪಾದ ಅಂಶವನ್ನು ಸೂಚಿಸಲು ಕರೆಯುತ್ತಾರೆ.

ವರ್ಗ:ಕಾಲ
ಫಿಲ್ಮ್‌ಫೇರ್ ಪ್ರಶಸ್ತಿಗಳು

**ಫಿಲ್ಮ್ ಫೇರ್ ಪ್ರಶಸ್ತಿಗಳು** ಹಿಂದಿ ಚಲನಚಿತ್ರ ರಂಗದಲ್ಲಿ ಉತ್ತಮ ಸಾಧನೆಗಳಿಗೆ ನೀಡಲಾಗುವ ಪ್ರಶಸ್ತಿಗಳು. ೧೯೫೪ರಲ್ಲಿ ಪ್ರಾರಂಭವಾಗಿ, ಪ್ರತಿ ವರ್ಷ ಈ ಪ್ರಶಸ್ತಿಗಳನ್ನು ನೀಡಲಾಗುತ್ತದೆ. ಪ್ರಸಕ್ತವಾಗಿ ಒಟ್ಟು ೩೧ ಪ್ರಶಸ್ತಿಗಳನ್ನು ಪ್ರತಿ ವರ್ಷ ನೀಡಲಾಗುತ್ತದೆ.

## ಪ್ರಶಸ್ತಿಗಳ ಇತಿಹಾಸದಲ್ಲಿ ಕೆಲವು ಪ್ರಮುಖ ವಿಜೇತರು
* ೧೯೫೬ ರಲ್ಲಿ -- **ನೌಕರಿ** [೧೯೫೪] ಚಿತ್ರಕ್ಕೆ ಅತ್ಯುತ್ತಮ ಸಂಕಲನ
* ೧೯೫೯ ರಲ್ಲಿ -- **ಮಧುಮತಿ** [೧೯೫೮] ಚಿತ್ರಕ್ಕೆ ಅತ್ಯುತ್ತಮ ಸಂಕಲನ
* ೧೯೭೦ ರಲ್ಲಿ -- **ಅನೋಖಿ ರಾತ್** [೧೯೬೮] ಚಿತ್ರಕ್ಕೆ ಅತ್ಯುತ್ತಮ ಚಿತ್ರಕಥೆ
* ೧೯೭೨ ರಲ್ಲಿ -- **ಆನಂದ್** [೧೯೭೧] ಚಿತ್ರಕ್ಕೆ ಅತ್ಯುತ್ತಮ ಸಂಕಲನ, ಚಲನಚಿತ್ರ [ಎನ್.ಸಿ.ಸಿಪ್ಪಿ ಸಹ-ನಿರ್ಮಾಪಕ ಇವರೊಂದಿಗೆ],ಕಥೆ
* ೧೯೮೧ ರಲ್ಲಿ -- '**ಖೂಬ್ ಸೂರತ್** [೧೯೮೦] ಚಿತ್ರಕ್ಕೆ ಅತ್ಯುತ್ತಮ ಚಲನಚಿತ್ರ [ಎನ್.ಸಿ.ಸಿಪ್ಪಿ ಸಹ-ನಿರ್ಮಾಪಕ ಇವರೊಂದಿಗೆ)

ವರ್ಗ:ಬಾಲಿವುಡ್
ವರ್ಗ:ಚಲನಚಿತ್ರ ಪ್ರಶಸ್ತಿಗಳು
ಸೇಂಟ್ ಕಿಟ್ಸ್ ಮತ್ತು ನೆವಿಸ್

**ಸೇಂಟ್ ಕಿಟ್ಸ್ ಮತ್ತು ನೆವಿಸ್ ಒಕ್ಕೂಟ** (ಅಥವಾ **ಸೇಂಟ್ ಕ್ರಿಸ್ಟೊಫರ್ ಮತ್ತು ನೆವಿಸ್ ಒಕ್ಕೂಟ** ), ಕೆರಿಬ್ಬಿಯನ್ ಪ್ರದೇಶದ ಲೀವರ್ಡ್ ದ್ವೀಪಗಳಲ್ಲಿ ಇರುವ ಎರಡು ದ್ವೀಪಗಳ ದೇಶ. ಉತ್ತರ ಅಮೇರಿಕ ಖಂಡದ ಅತ್ಯಂತ ಚಿಕ್ಕ ಮತ್ತು ಅತ್ಯಂತ ಕಡಿಮೆ ಜನಸಂಖ್ಯೆ ಹೊಂದಿರುವ ದೇಶ ಇದು.

ವರ್ಗ:ಉತ್ತರ ಅಮೇರಿಕ ಖಂಡದ ದೇಶಗಳು
ದೇವಕಿ

ಹಿಂದೂ ಪುರಾಣದಲ್ಲಿ **ದೇವಕಿ** ಉಗ್ರಸೇನ ಮಹಾರಾಜನ ತಮ್ಮನಾದ ದೇವಕನ ಮಗಳು ಕಂಸನ ತಂಗಿ ಮತ್ತು ಕೃಷ್ಣನ ತಾಯಿ.
 
## ವಿವಾಹ
ಉಗ್ರಸೇನ ಮಥುರೆಯ ರಾಜ್ಯದ ಸೇನಾಪತಿಯಾಗಿದ್ದ. ಮಥುರೆಯ ಮಹರಾಜನು ಶಾಪಗ್ರಸ್ತನಾಗಿ ಕಾಡಿಗೆ ಹೋಗುವಾಗ ಅವನ ಮಗನಾದ ವಸುದೇವನನ್ನು ಉಗ್ರಸೇನನ ಸುಪ್ರರ್ದಿಯಲ್ಲಿಟ್ಟು ಉಗ್ರಸೇನನಿಗೆ ಪಟ್ಟ ಕಟ್ಟುತ್ತಾನೆ. ಉಗ್ರಸೇನ ದೇವಕಿಯನ್ನು ವಸುದೇವನಿಗೆ ಕೊಟ್ಟು ಮದುವೆ ಮಾಡುತ್ತಾನೆ.

## ಸೆರೆ
ವಸುದೇವ ಮತ್ತು ದೇವಕಿಯ ಮದುವೆ ಸಂದರ್ಭದಲ್ಲಿ ಆದ ಅಶರೀರ ವಾಣಿಯಲ್ಲಿ ಕಂಸನು ದೇವಕಿಯ ಅಷ್ಟಮ ಗರ್ಭದಲ್ಲಿ ಹುಟ್ಟುವ ಸಂತಾನದಿಂದ ಕೊಲ್ಲಲ್ಪಡುತ್ತಾನೆ ಎಂದು ಹೇಳುತ್ತದೆ. ಇದರಿಂದ ಕೋಪಗೊಂಡ ಕಂಸನು ವಸುದೇವ ಮತ್ತು ದೇವಕಿಯರನ್ನು ಬಂಧಿಸಿ ಕರಾಗೃಹದಲ್ಲಿರಿಸುತ್ತಾನೆ. ನಂತರ, ಕಂಸನು ಹುಟ್ಟಿದ ಆರು ಮಕ್ಕಳನ್ನು ಕೊಂದನು. 
ವಸುದೇವ ಮತ್ತು ದೇವಕಿಯ ಎಂಟನೇ ಮಗನೇ ಕೃಷ್ಣ. 
## ಸದಗರ್ಭಗಳಿಗೆ ಮೋಕ್ಷ
ಕೃಷ್ಣನು ತನ್ನ ಗುರು ಸಂದೀಪನಿಯ ಮಗನನ್ನು ಹೇಗೆ ಪುನಃಸ್ಥಾಪಿಸಿದನೆಂದು ಕೇಳಿದ ದೇವಕಿ ತನ್ನ ಸ್ವಂತ ಮಕ್ಕಳನ್ನು ನೋಡಲು ಬಯಸುತ್ತಾಳೆ. ಕೃಷ್ಣ ಅವರ ಕೋರಿಕೆಯನ್ನು ಅಂಗೀಕರಿಸುತ್ತಾನೆ ಮತ್ತು ಮಕ್ಕಳನ್ನು ಪಟಾಲಾದಿಂದ ದೇವಕಿಗೆ ಕರೆತರುತ್ತಾನೆ.  ಅವಳು ತನ್ನ ಮೊಲೆಹಾಲಿನಿಂದ ಅವರಿಗೆ ಶುಶ್ರೂಷೆ ಮಾಡುತ್ತಾಳೆ ಮತ್ತು ಅವರು ಸ್ವರ್ಗವನ್ನು ಪಡೆಯುತ್ತಾಳೆ.  ಅದರ ನಂತರ ದೇವಕಿ ಮತ್ತೆ ಗರ್ಭಿಣಿಯಾಗುತ್ತಾಳೆ ಮತ್ತು ತನ್ನ ೯ ನೇ ಮಗುವಾಗಿ ಮಗಳಿಗೆ ಜನ್ಮ ನೀಡುತ್ತಾಳೆ. ಅವಳೇ ಸುಭದ್ರಾ ಯೋಗಮಯ  ದೇವಿಯ ಅವತಾರ .

## ಮರಣ
ಯದು ಹತ್ಯಾಕಾಂಡದ ನಂತರ ವಾಸುದೇವ ಹಾದುಹೋದ ನಂತರ, ದೇವಕಿ ತನ್ನ ಗಂಡನ ಇತರ ಹೆಂಡತಿಯರಾದ ರೋಹಿಣಿ, ಭದ್ರಾ ಮತ್ತು ಮದಿರಾ ಅವರೊಂದಿಗೆ ವಾಸುದೇವನ ಚಿತೆಯ ಜೊತೆಗೆ ತನ್ನನ್ನೂ ಸಹ ಸಮರ್ಪಿಸುತ್ತಾಳೆ.

## ದೇವಕಿ ಮಂದಿರಗಳು
ದೇವಕಿ ಕೃಷ್ಣ ಸಂಸ್ಥಾನ್ ದೇವಾಲಯವು ಒಂದು ವಿಶಿಷ್ಟ ದೇವಾಲಯವಾಗಿದೆ. ಬಹುಶಃ ಭಾರತದ ಏಕೈಕ ದೇವಾಲಯ ಇದಾಗಿದ್ದು, ಶ್ರೀಕೃಷ್ಣನನ್ನು ತಾಯಿ ದೇವಕಿಯೊಂದಿಗೆ ಪೂಜಿಸಲಾಗುತ್ತದೆ. ಮುಖ್ಯ ದೇವತೆಗಳಾದ ದೇವಕಿಕೃಷ್ಣ ಮತ್ತು ಭೂಮಿಕಾ ದೇವಿ, ಲಕ್ಷ್ಮಿ ರಾವಲ್ನಾಥ್, ಮಲ್ಲಿನಾಥ್, ಕಾತ್ಯಾಯಿನಿ, ಚೋಡನೇಶ್ವರ ಮತ್ತು ಧಾದಾ ಶಂಕರ್ ಅವರ ಅಂಗಸಂಸ್ಥೆಗಳು ಮೂಲತಃ ಚೂಡಮಣಿ ದ್ವೀಪದಲ್ಲಿವೆ (ಇಂದಿನ ಚೋರೊ ದ್ವೀಪ). ಗೋವಾ ವಿಚಾರಣೆಯ ಸಮಯದಲ್ಲಿ ಕಿರುಕುಳವನ್ನು ತಪ್ಪಿಸಲು ಅವರನ್ನು ಬಿಚೋಲಿಮ್‌ನ ಮಾಯೆಮ್‌ಗೆ ಕರೆದೊಯ್ಯಲಾಯಿತು ಮತ್ತು ಅಲ್ಲಿಂದ ಮಾಶೆಲ್‌ನಲ್ಲಿರುವ ಪ್ರಸ್ತುತ ಸ್ಥಳಕ್ಕೆ ಸ್ಥಳಾಂತರಿಸಲಾಯಿತು. ದೇವಾಲಯದ ಗರ್ಭಾ ಗೃಹ (ಒಳ ಗರ್ಭಗುಡಿ) ದೇವಕಿ ಮತ್ತು ಶ್ರೀಕೃಷ್ಣನ ಸುಂದರವಾದ ವಿಗ್ರಹವನ್ನು ಹೊಂದಿದೆ. ದೇವಕಿಯ ವಿಗ್ರಹವು ಮಗುವಿನ ಕೃಷ್ಣನನ್ನು ಎಡಗೈಯಿಂದ ಹಿಡಿದಿರುವ ಭಂಗಿಯಲ್ಲಿದೆ.

## ಉಲ್ಲೇಖಗಳು
ವರ್ಗ:ಮಹಾಭಾರತದ ಪಾತ್ರಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ವಿಸ್ತರಿಸಿದ ಲೇಖನ
ವಕ್ರೀಭವನ

thumb|ವಿವಿಧ ವಕ್ರೀಭವನಾಂಕಗಳನ್ನು ಹೊಂದಿರುವ ಎರಡು ಮಾಧ್ಯಮಗಳ ನಡುವಿನ ಸೀಮೆಯಲ್ಲಿ ಬೆಳಕಿನ **ವಕ್ರೀಭವನ** - ಇಲ್ಲಿ n2 > n1. ಎರಡನೇ ಮಾಧ್ಯಮದಲ್ಲಿ ಬೆಳಕಿನ ವೇಗವು ಕಡಿಮೆಯಿರುವುದರಿಂದ (v2 1), ವಕ್ರೀಭವನ ಕೋನವಾದ θ2 ಆಪಾತಕೋನ θ1ಗಿಂತ ಕಡಿಮೆಯಿರುತ್ತದೆ; ಅಂದರೆ, ಹೆಚ್ಚು ವಕ್ರೀಭವನಾಂಕದ ಮಾಧ್ಯಮದಲ್ಲಿ ಬೆಳಕಿನ ಕಿರಣವು ಕ್ಷಿತಿಜಕ್ಕೆ ಹೆಚ್ಚು ಹತ್ತಿರದಲ್ಲಿರುತ್ತದೆ.
thumb|200px|ಬೆಳಕು ನೀರಿನಿಂದ ಗಾಳಿಗೆ ಹೊರಬರುವಾಗ ವಕ್ರೀಭವಿಸುವುದರಿಂದ, ಚಿತ್ರದಲ್ಲಿನ ಸ್ಟ್ರಾ ಮುರಿದಂತೆ ಕಾಣುತ್ತದೆ.

**ವಕ್ರೀಭವನ** ಎಂದರೆ ಒಂದು ಮಾಧ್ಯಮದಿಂದ ಇನ್ನೊಂದಕ್ಕೆ ತರಂಗಗಳು ದಾಟುವಾಗ ಎರಡು ಮಾಧ್ಯಮಗಳನ್ನು ಪ್ರತ್ಯೇಕಿಸುವ ಸೀಮಾರೇಖೆಗೆ ತರಂಗಮುಖ ಓರೆಯಾಗಿದ್ದರೆ ಜರಗುವ ತರಂಗಗಳ ಬಾಗುವಿಕೆ. ವಿಭಿನ್ನ ಮಾಧ್ಯಮಗಳಲ್ಲಿ ಅಲೆಯ ವೇಗದಲ್ಲಿನ ಬದಲಾವಣೆಯ ಕಾರಣದಿಂದುಂಟಾಗುವ ದಿಕ್ಕಿನ ಬದಲಾವಣೆ. ಅತಿ ಸಾಮಾನ್ಯವಾಗಿ, ಬೆಳಕು ಒಂದು ಮಾಧ್ಯಮದಿಂದ ಇನ್ನೊಂದಕ್ಕೆ ಹಾಯುವಾಗ ವಕ್ರೀಭವಿಸುತ್ತದೆ. ಆದರೆ, ಬೇರೆ ಥರದ ಅಲೆಗಳೂ ವಕ್ರೀಭವನಕ್ಕೊಳಗಾಗುತ್ತವೆ. ಉದಾಹರಣೆಗೆ, ಶಬ್ದ ತರಂಗಗಳು ಬೇರೆ ಮಾಧ್ಯಮದೊಳಗೆ ಹಾಯುವಾಗ ವಕ್ರೀಭವಿಸುತ್ತದೆ.

ದೃಶ್ಯ ಬೆಳಕಿನ ಅಲೆಗಳಿಗೆ ಸಂಬಂಧಿಸಿದಂತೆ ಈ ವಿದ್ಯಮಾನ ಸರ್ವ ಪರಿಚಿತ. ಕಡಿಮೆ ಸಾಂದ್ರ ಮಾಧ್ಯಮದಿಂದ (ಉದಾ: ವಾಯು) ಅಧಿಕ ಸಾಂದ್ರ ಮಾಧ್ಯಮಕ್ಕೆ (ಉದಾ: ಗಾಜು) ಬೆಳಕು ದಾಟುವಾಗ ಲಂಬದ (ನಾರ್ಮಲ್) ಕಡೆಗೂ ವಿರುದ್ಧ ದಿಕ್ಕಿನಲ್ಲಿ ದಾಟುವಾಗ ಲಂಬದಿಂದ ದೂರಕ್ಕೂ ವಕ್ರೀಭವಿಸುತ್ತದೆ.

ವಕ್ರೀಭವನ ವಿದ್ಯಮಾನವನ್ನು ವಿವರಿಸುವ ಎರಡು ನಿಯಮಗಳಿವೆ:

# ಆಪಾತ ಕಿರಣ, ವಕ್ರೀಭವಿತ ಕಿರಣ ಮತ್ತು ಲಂಬ ಇವೆಲ್ಲವೂ ಒಂದೇ ಸಮತಲದಲ್ಲಿ ಇರುತ್ತವೆ.
# ಯಾವುದೇ ಎರಡು ಪಾರಕ ಮಾಧ್ಯಮಗಳಲ್ಲಿ ಬೆಳಕಿನ ಕಿರಣ ಒಂದು ಮಾಧ್ಯಮದಿಂದ ಇನ್ನೊಂದಕ್ಕೆ ದಾಟುವಾಗ ಆಪಾತ ಕೋನದ ಸೈನು (sin i) ಮತ್ತು ವಕ್ರೀಭವನ ಕೋನದ ಸೈನುಗಳ (sin r) ನಿಷ್ಪತ್ತಿ ಸ್ಥಿರವಾಗಿರುತ್ತದೆ (n). (ಸೂತ್ರ ರೂಪ: sin i / sin r = n).

ಈ ನಿಯಮವನ್ನು ಆವಿಷ್ಕರಿಸಿದವ ಡಚ್ ಗಣಿತಜ್ಞ ವಿಲೆಬ್ರಾರ್ಡ್ ವಾನ್ ರಾಇಜೆನ್ ಸ್ನೆಲ್ (1580-1626). ಎಂದೇ ಈ ನಿಯಮಕ್ಕೆ ಸ್ನೆಲ್‌ನ ನಿಯಮ ಎಂಬ ಹೆಸರೂ ಇದೆ. ನಿಯಮದಲ್ಲಿ ಉಲ್ಲೇಖಿತ ಸ್ಥಿರಕ್ಕೆ (n) ಬೆಳಕು ಯಾವ ಮಾಧ್ಯಮಕ್ಕೆ ದಾಟುತ್ತದೋ ಆ ಮಾಧ್ಯಮದ ವಕ್ರೀಭವನಾಂಕ ಎಂದು ಹೆಸರು. ಗಾಜಿನ ವಕ್ರೀಭವನಾಂಕ (nGA ಅಥವಾ nG) 1.65 ಎಂಬುದನ್ನು ವಾಯುವಿನಿಂದ ಗಾಜಿನೊಳಕ್ಕೆ ಬೆಳಕು ಪ್ರಸರಿಸುವಾಗ ಗಾಜಿನ ವಕ್ರೀಭವನಾಂಕ ಎಂದು ಅರ್ಥೈಸಬೇಕು. ವಕ್ರೀಭವನಾಂಕದ ಮೌಲ್ಯಕ್ಕೆ ಅನುಪಾತೀಯವಾಗಿ ವಕ್ರೀಭವನದ ಪ್ರಮಾಣವಿರುತ್ತದೆ. ವಕ್ರೀಭವನವನ್ನು ಸ್ನೆಲ್ ನಿಯಮದಿಂದ ವಿವರಿಸಬಹುದು - ಈ ನಿಯಮದ ಪ್ರಕಾರ, ವಕ್ರೀಭವನ ಕೋನ ಮತ್ತು ಆಪಾತಕೋನಗಳು ಈ ಕೆಳಗಿನಂತೆ ಪರಸ್ಪರ ಸಂಬಂಧಿಸಿರುತ್ತವೆ:
:\frac{\sin\theta_1}{\sin\theta_2} = \frac{v_1}{v_2} = \frac{n_2}{n_1}
ಅಥವಾ
:n_1\sin\theta_1 = n_2\sin\theta_2\ 
ಇಲ್ಲಿ v_1 and v_2 ಆಯಾ ಮಾಧ್ಯಮಗಳಲ್ಲಿ ಅಲೆಯ ವೇಗಗಳನ್ನು ಸೂಚಿಸುತ್ತವೆ ಮತ್ತು n_1  ಮತ್ತುn_2 ಆಯಾ ಮಾಧ್ಯಮದಲ್ಲಿ ಬೆಳಕಿನ ವಕ್ರೀಭವನಾಂಕಗಳು.

ಮೊದಲನೆಯ ಮಾಧ್ಯಮದಲ್ಲಿ ಬೆಳಕಿನ ವೇಗಕ್ಕೂ ಎರಡನೆಯದ್ದರಲ್ಲಿ ಅದರ ವೇಗಕ್ಕೂ ಇರುವ ನಿಷ್ಪತ್ತಿಯೇ ವಕ್ರೀಭವನಾಂಕ ಎಂಬ ವ್ಯಾಖ್ಯಾನವೂ ಉಂಟು. ವಿಭಿನ್ನ ಅಲೆಯುದ್ದದ (ಅರ್ಥಾತ್ ಬಣ್ಣದ) ಬೆಳಕುಗಳ ವಕ್ರೀಭವನಾಂಕಗಳೂ ವಿಭಿನ್ನವಾಗಿರುತ್ತವೆ. ಹಳದಿ ಬೆಳಕಿಗೆ ಸಂಬಂಧಿಸಿದಂತೆ ಇರುವ ವಕ್ರೀಭವನಾಂಕವನ್ನು ಮಾಧ್ಯಮದ ಪ್ರಸಾಮಾನ್ಯ ವಕ್ರೀಭವನಾಂಕ ಎಂದು ಉಲ್ಲೇಖಿಸುವದು ವಾಡಿಕೆ.

ವಾಯುವಿನಲ್ಲಿ ಪ್ರಸರಿಸುತ್ತಿರುವ ಬೆಳಕಿನ ಕಿರಣಗಳು ಮಸೂರ, ಅಶ್ರಗ ಮುಂತಾದವುಗಳನ್ನು ದಾಟುವಾಗ ಜರಗುವ ಮತ್ತು ಕೆಲವು ನೈಸರ್ಗಿಕ (ಉದಾ: ನೀರಿನಾಳವನ್ನು ಇರುವುದಕ್ಕಿಂತ ಕಡಿಮೆ ಅಂದಾಜಿಸುವುದು) ವಿಶಿಷ್ಟ ವಿದ್ಯಮಾನಗಳನ್ನು ವಕ್ರೀಭವನದ ತತ್ವಗಳ ನೆರವಿನಿಂದ ವಿವರಿಸಬಹುದು.

## ಇವನ್ನೂ ನೋಡಿ 
* ವಕ್ರೀಭವನಾಂಕಗಳ ಪಟ್ಟಿ
* ಪ್ರತಿಫಲನ
* Willebrord Snellius
* ಸ್ನೆಲ್ ನಿಯಮ
* ಸಂಪೂರ್ಣ ಆಂತರಿಕ ಪ್ರತಿಫಲನ
* Total refraction
* Huygens-Fresnel principle
* Birefringence (Double refraction)

## ಉಲ್ಲೇಖಗಳು 
* David W. Ward and Keith A. Nelson: On the Physical Origins of the Negative Index of Refraction, *New Journal of Physics*, **7**, 213 (2005).

ವರ್ಗ:ದ್ಯುತಿ ವಿಜ್ಞಾನ
ವರ್ಗ:ಚುಟುಕು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸೇಂಟ್ ವಿನ್ಸೆಂಟ್ ಮತ್ತು ಗ್ರೆನಡೀನ್ಸ್

**ಸೇಂಟ್ ವಿನ್ಸೆಂಟ್ ಮತ್ತು ಗ್ರೆನಡೀನ್ಸ್** ಕೆರಿಬ್ಬಿಯನ್ ಸಮುದ್ರದ ಲೆಸ್ಸರ್ ಆಂಟಿಲ್ಸ್ ದ್ವೀಪ ಸಮೂಹದ ಒಂದು ದ್ವೀಪ ರಾಷ್ಟ್ರ. ಸೇಂಟ್ ವಿನ್ಸೆಂಟ್ ಅಗ್ನಿಪರ್ವತವಿರುವ ದ್ವೀಪ. ಕೆರೆಬಿಯನ್ ದ್ವೀಪಗಳಲ್ಲಿ ಅತಿದೊಡ್ಡದು. ಸೇಂಟ್ ವಿನ್ಸೆಂಟ್ ಹಾಗೂ ಗ್ರೆನಡೀನ್ಸ್ ಎನ್ನುತ್ತಾರೆ. ಕೆರೆಬಿಯನ್ ಸಮುದ್ರದ ಸೇಂಟ್ ಲೂಸಿಯ ಮತ್ತು ಗ್ರೆನಡೀನ್ಸ್ ಮಧ್ಯೆ. ನೀರಿನಲ್ಲಿ ಸುಮಾರುಭಾಗ ಮುಳುಗಿರುವ ಜೀವಂತವಾಗಿರುವ ಅಗ್ನಿಪರ್ವತಗಳನ್ನು ಹೊಂದಿದೆ. ಈ ದ್ವೀಪಗಳ ಸ್ವಾಮಿತ್ವದ ಬಗ್ಗೆ ೧೮ ನೆಯ ಶತಮಾನದಲ್ಲಿ ಬ್ರಿಟಿಷ್, ಮತ್ತು ಪ್ರಾನ್ಸ್ ದೇಶಗಳ ಮಧ್ಯೆ ಕದನ ನಡೆಯುತ್ತಲೇ ಇದ್ದು, ಕೊನೆಗೆ ೧೭೬೩, ೧೮೮೩ ರ ಅವಧಿಯಲ್ಲಿ ಬ್ರಿಟನ್ ತನ್ನ ವಶಕ್ಕೆ ತೆಗೆದುಕೊಂಡಿತು. ೧೨೦,೦೦೦ ಜನಸಂಖ್ಯೆಯಿರುವ ಈ ದ್ವೀಪ ಸಮೂಹ, ೧೯೭೯ ರ ಅಕ್ಟೋಬರ್, ೨೭ ರಂದು ಸ್ವಾತಂತ್ರ್ಯಗಳಿಸಿತು. ಕಿಂಗ್ಸ್ಟನ್, ಪ್ರಮುಖ ನಗರದ ಜನಸಂಖ್ಯೆ ೨೫,೪೧೮. ಈ ದ್ವೀಪಗಳ ಜನಸಂಖ್ಯೆ ದೇಶದ ತೀರಪ್ರದೇಶಗಳಲ್ಲಿ ಚದುರಿದೆ.
## ಉತ್ಕೃಷ್ಟ ಹತ್ತಿ ಬೆಳೆಗೆ ಹೆಸರುವಾಸಿ
'ಸೀ ಐಲೆಂಡ್' ಎಂಬ ವಿಶ್ವದ ಅತ್ಯುತ್ತಮ ಹತ್ತಿಬೆಳೆ ಇಲ್ಲಿ ಕಂಡುಬಂದಿತು. ಅದನ್ನು ಬಳಸಿಕೊಂಡು ಅಮೆರಿಕದ ಅಪ್ಲ್ಯಾಂಡ್ ಹತ್ತಿಯ ಬೆಳೆಯ ಗುಣಮಟ್ಟವನ್ನು ಸುಧಾರಿಸಲಾಯಿತು. ಈ ಸಂಶೋಧನೆಗೆ ಹಲವು ದಶಕಗಳೇ ಬೇಕಾದವು. **ಇಲ್ಲಿನ ಕೆಲವು ಮುಖ್ಯ ಪಟ್ಟಣಗಳ ಹೆಸರುಗಳು ಹೀಗಿವೆ :**
* ಬರ್ರೋಲಿ,
* ಅಯೊವ್, 
* ಚಾಟೆಬ್ಲೇರ್,ಜಾರ್ಜ್ ಟೌನ್,
* ಕಾಲಿಯಾಕ್, ಮತ್ತು,
* ಮರಿಯಾಕ್ ಕಣಿವೆ ಪ್ರದೇಶ.

ವರ್ಗ:ಉತ್ತರ ಅಮೇರಿಕ ಖಂಡದ ದೇಶಗಳು
ವರ್ಗ:ಕೆರಿಬ್ಬಿಯನ್
ಬಲ್ಗೇರಿಯ

**ಬಲ್ಗೇರಿಯ** (, ಅಧಿಕೃತವಾಗಿ **ಬಲ್ಗೇರಿಯ ಗಣರಾಜ್ಯ** (, ಪೂರ್ವ ಯುರೋಪ್ನ ಒಂದು ದೇಶ. ಇದರ ಉತ್ತರಕ್ಕೆ ರೊಮಾನಿಯ, ಪಶ್ಚಿಮಕ್ಕೆ ಸೆರ್ಬಿಯ ಮತ್ತು ಉತ್ತರ ಮ್ಯಾಸೆಡೊನಿಯ, ದಕ್ಷಿಣಕ್ಕೆ ಗ್ರೀಸ್ ಮತ್ತು ಟರ್ಕಿ ದೇಶಗಳಿವೆ. ಇದರ ಪೂರ್ವಕ್ಕೆ ಕಪ್ಪು ಸಮುದ್ರವಿದೆ. ಪ್ರಾಚೀನ ಕಾಲದ ಥ್ರಾಸ್, ಮೊಸಿಯ ಮತ್ತು ಮ್ಯಾಸೆಡೊನಿಯಗಳ ಪ್ರದೇಶದಲ್ಲಿ ಈಗ ಬಲ್ಗೇರಿಯ ಇದೆ. 

ವರ್ಗ:ಪೂರ್ವ ಯುರೋಪ್
ವರ್ಗ:ಯುರೋಪ್ ಖಂಡದ ದೇಶಗಳು
ಮುಮ್ಮಡಿ ಕೃಷ್ಣರಾಜ ಒಡೆಯರು

**ಮುಮ್ಮಡಿ ಕೃಷ್ಣರಾಜ ಒಡೆಯರು**                                                                                       (೧೭೯೪ - ಮಾರ್ಚ್ ೨೭, ೧೮೬೮)
ಮುಮ್ಮಡಿ ಕೃಷ್ಣರಾಜ ಒಡೆಯರು ಮೈಸೂರು ಸಂಸ್ಥಾನದ ಮಹಾರಾಜರಾಗಿದ್ದವರು. ಮೈಸೂರು ರಾಜ್ಯದ ಇತಿಹಾಸದಲ್ಲಿ ತುಂಬಾ ಕಷ್ಟಕರ ಸಂದರ್ಭದಲ್ಲಿ ಅಧಿಕಾರಕ್ಕೆ ಬಂದವರು ಮುಮ್ಮಡಿ ಕೃಷ್ಣರಾಜ ಒಡೆಯರು. ಬ್ರಿಟಿಷರೊಡನೆ ೧೭೯೯ರ ಎರಡನೇ ಮೈಸೂರು ಯುದ್ಧದಲ್ಲಿ ಟಿಪ್ಪೂವಿನ ಮರಣಾನಂತರ, ಮೈಸೂರು ರಾಜ್ಯದ ಆಡಳಿತವನ್ನು ಪುನಃ ಮೈಸೂರು ಅರಸು ಮನೆತನಕ್ಕೆ ವಹಿಸಬೇಕೆಂಬ ಒಪ್ಪಂದವಾಯಿತು. ಅದಕ್ಕೆ ಆಂತರಿಕ ವಿರೋಧಗಳು ತುಂಬಾ ಬಲವಾಗಿದ್ದವು. ಮಹಾರಾಣಿ ಲಕ್ಷ್ಮಮ್ಮಣ್ಣಿಯವರ ದಕ್ಷ ಮತ್ತು ವಿಚಕ್ಷಣಾ ಮನೋಭಾವದಿಂದ ಒಪ್ಪಂದವು ಕೈಗೂಡಿತು. ಆಗ ಕೇವಲ ಐದು ವರ್ಷದ ಬಾಲಕನಾಗಿದ್ದ ಮುಮ್ಮಡಿ ಕೃಷ್ಣರಾಜ ಒಡೆಯರ ಪರವಾಗಿ, ಮಹಾರಾಣಿಯವರೂ ಮತ್ತು ದಿವಾನ್ ಪೂರ್ಣಯ್ಯನವರೂ ಆಡಳಿತ ನಡೆಸಬೇಕೆಂದು ಒಪ್ಪಂದವಾಯಿತು.ಬಿರುದು-ಕನ್ನಡದ ಭೋಜ.

## ಕಂಪೆನಿ ಸರಕಾರದ ಶರತ್ತುಗಳು
ಬ್ರಿಟಿಷರು ಒಪ್ಪಂದದಲ್ಲಿ ಆಂತರಿಕ ಆಡಳಿತವನ್ನು ಮಾತ್ರ ನಿರ್ವಹಿಸತಕ್ಕದ್ದೆಂದೂ; ಉಳಿದ ಎಲ್ಲಾ ಹೊರ ವ್ಯವಹಾರಗಳೂ ಈಸ್ಟ್ ಇಂಡಿಯ ಕಂಪನಿ ಸರ್ಕಾರದವೆಂದೂ ಷರತ್ತು ವಿಧಿಸಿದರು. ಮತ್ತು ವಾರ್ಷಿಕವಾಗಿ ಕಂಪನಿ ಸರ್ಕಾರಕ್ಕೆ ಏಳುಲಕ್ಷ ಪಗೋಡಾಗಳನ್ನು ಕಪ್ಪವಾಗಿ ಕೊಡಬೇಕೆಂದು ತೀರ್ಮಾನಿಸಲಾಯಿತು. ಒಪ್ಪಂದದ ಕಾಲದಲ್ಲಿ ಅರಮನೆಯ ಅಪಾರ ಐಶ್ವರ್ಯ ಬ್ರಿಟಿಷರ ಪಾಲಾಯಿತು. ಮುಮ್ಮಡಿ ಕೃಷ್ಣರಾಜ ಒಡೆಯರ ವಿದ್ಯಾಭ್ಯಾಸ ಮತ್ತು ತರಬೇತಿಯ ಹೊಣೆಯನ್ನು ಸಮರ್ಪಕವಾಗಿ ನಿರ್ವಹಿಸಿದ ಮಹಾರಾಣಿಯವರು ೧೮೧೦ ರಲ್ಲಿ ಮರಣಿಸಿದರು. ನಂತರ ಅಧಿಕಾರ ವಹಿಸಿಕೊಂಡ ಮುಮ್ಮಡಿ ಕೃಷ್ಣರಾಜ ಒಡೆಯರು ಹೆಚ್ಚುಕಾಲ ಅಧಿಕಾರ ನಡೆಸಲು ಬ್ರಿಟಿಷ್ ಆಡಳಿತ ಅವಕಾಶ ಕೊಡಲಿಲ್ಲ. ಸರಿಯಾಗಿ ಕಪ್ಪ ಕೊಡಲಿಲ್ಲವೆಂಬ ನೆಪದಿಂದ ಆಗಿನ ಗೌರ್ನರ್ ಜನರಲ್ ವಿಲಿಯಂ ಬೆಂಟಿಂಕ್, ಆಡಳಿತ ನಡೆಸಲು ಲುಷಿಂಗ್ಟನ್ ಕಬ್ಬನ್ ಎಂಬ ಅಧಿಕಾರಿಗಳನ್ನು ನೇಮಿಸಿದನು.

## ಮುಮ್ಮಡಿ ಕೃಷ್ಣರಾಜ ಒಡೆಯರ ಆಡಳಿತ
ಅತ್ಯಂತ ಸೀಮಿತ ಅವಧಿಯಲ್ಲಿಯೇ ಮುಮ್ಮಡಿ ಕೃಷ್ಣರಾಜರ ಆಡಳಿತ ತುಂಬಾ ಜನಪರವಾಗಿತ್ತು. ಅವರ ಕಾಲದಲ್ಲಿಯೇ ಮೈಸೂರು ನಗರದಲ್ಲಿ ಪ್ರಥಮವಾಗಿ ಸಾರ್ವಜನಿಕ ಉಚಿತ ವೈದ್ಯಶಾಲೆಗಳು ಆರಂಭವಾದವು. ಆಂಗ್ಲ ವಿದ್ಯಾಭ್ಯಾಸಕ್ಕಾಗಿ ಶಾಲೆಗಳು ಆರಂಭವಾದವು. ಶಿವನಸಮುದ್ರದ ಬಳಿ ಕಾವೇರಿ ನದಿಗೆ ಸೇತುವೆ ನಿರ್ಮಾಣವಾಯಿತು. ಮೈಸೂರು ನಗರದಲ್ಲಿ ಅನೇಕ ಹೊಸ ಬಡಾವಣೆಗಳು ತಲೆ ಎತ್ತಿದವು.
ಸಾಹಿತ್ಯಕ್ಷೇತ್ರಕ್ಕೆ ಅವರ ಸೇವೆ ಅತ್ಯಂತ ಗಣನೀಯವಾಗಿತ್ತು. ಹೊಸಗನ್ನಡದ ಮೊದಲ ಗದ್ಯ ಗ್ರಂಥವೆಂದು ಮನ್ನಣೆಗೆ ಪಾತ್ರವಾಗಿರುವ 'ಮುದ್ರಾ ಮಂಜೂಷ' ಕೃತಿಯ ಕರ್ತೃ ಕೆಂಪುನಾರಾಯಣನು ಮುಮ್ಮಡಿ ಕೃಷ್ಣರಾಜರ ಆಶ್ರಿತನಾಗಿದ್ದನು.
## ಕೃತಿಗಳು
* 'ತತ್ವನಿಧಿ',
* 'ಗಣಿತ ಸಂಗ್ರಹ',
* 'ಸೌಗಂಧಿಕಾ ಪರಿಣಯ',
* 'ಸೂರ್ಯ ಚಂದ್ರವಂಶಾವಳಿ',
* 'ಶ್ರೀ ಚಾಮುಂಡಿಕಾ ಲಘು ನಿಘಂಟು',
* 'ಕೃಷ್ಣ ಕಥಾ ಸಾರ ಸಂಗ್ರಹ', 
* 'ಚತುರಂಗ ಸಾರ ಸರ್ವಸ್ವ,
* 'ದೇವತಾನಾಮ ಕುಸುಮ ಮಂಜರಿ',
* 'ದಶವಿಭಾಗ ಪದಕ',
* 'ಮಹಾ ಕೋಶ ಸುಧಾಕರ',
* 'ಸಂಖ್ಯರತ್ನ ಕೋಶ',
* 'ಸ್ವರ ಚೂಡಾಮಣಿ',

ವರ್ಗ:ಮೈಸೂರು ಸಂಸ್ಥಾನ
ಶಾಂತಾ ಇಮ್ರಾಪುರ

**ಶಾಂತಾ ಇಮ್ರಾಪುರ** ಇವರು ೧೯೫೪ ಜೂನ ೯ರಂದು **ಮುದ್ದೇಬಿಹಾಳ**ದಲ್ಲಿ ಜನಿಸಿದರು.ಕನ್ನಡದಲ್ಲಿ ಸ್ನಾತಕೋತ್ತರ ಪದವಿ ಪಡೆದು ಬಳಿಕ ಡಾಕ್ಟರೇಟ್ ಸಂಪಾದಿಸಿದರು. ಇದೀಗ ಪ್ರಾಧ್ಯಾಪಕ ವೃತ್ತಿಯಲ್ಲಿದ್ದಾರೆ.

## ಸಾಹಿತ್ಯ
### ವಿಮರ್ಶೆ
* ಅಕ್ಕಮಹಾದೇವಿ ಮತ್ತು ಇತರ ಲೇಖನಗಳು
* ಮಹಿಳೆ-ಧರ್ಮ-ಸಮಾಜ
* ಮಹಿಳೆ-ಸಾಹಿತ್ಯ-ಸಂಸ್ಕೃತಿ

### ಸಂಪಾದನೆ
* ಜನಪದ ತ್ರಿಪದಿಗಳು
* ಜನಪದ ಒಡಪುಗಳು
* ಜಾನಪದ ವೈದ್ಯ
* ಅಕ್ಕಮಹಾದೇವಿ ಸಣ್ಣಾಟ

### (ಪಿ.ಎಚ್.ಡಿ.)ಮಹಾಪ್ರಬಂಧ
* ಅಕ್ಕಮಹಾದೇವಿ

## ಪ್ರಶಸ್ತಿ
* ಕದಳಿ ಪ್ರಶಸ್ತಿ
* ಜಾನಪದ ಅಕಾಡೆಮಿ ಗ್ರಂಥ ಪ್ರಶಸ್ತಿ

ವರ್ಗ: ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ವರ್ಗ: ಲೇಖಕಿಯರು
ಪದ್ಮಜಾ ಉಮರ್ಜಿ

**ಪದ್ಮಜಾ ಉಮರ್ಜಿ** ಇವರು ೧೯೬೨ ಆಗಸ್ಟ್ ೧ರಂದು ಬಳ್ಳಾರಿ ಜಿಲ್ಲೆಯ ಹೊಸಪೇಟೆಯಲ್ಲಿ ಜನಿಸಿದರು. ಕನ್ನಡದಲ್ಲಿ ಸ್ನಾತಕೋತ್ತರ ಪದವಿ ಪಡೆದ ಪದ್ಮಜಾ ಅನೇಕ ನಿಯತಕಾಲಿಕೆಗಳಲ್ಲಿ ಕತೆ,ಕವನ ಹಾಗು ಲೇಖನಗಳನ್ನು ಪ್ರಕಟಿಸಿದ್ದಾರೆ.

ವರ್ಗ:ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ವರ್ಗ: ಲೇಖಕಿಯರು
ಸಂಖ್ಯಾ ಇತಿಹಾಸ

ಪ್ರಾರಂಭದಲ್ಲಿ ಮಾನವರು ಎಣಿಕೆಗೆ ಸಂಖ್ಯೆಗಳಿಗೆ ಪದಗಳನ್ನು ಉಪಯೋಗಿಸುತ್ತಿದ್ದರು. ಸಂಖ್ಯಾ ಪದ್ಧತಿಯ ಆವಿಶ್ಕಾರದೊಂದಿಗೆ ಸಂಖ್ಯೆಗಳನ್ನು ಪ್ರತಿನಿಧಿಸಲು ಅಮೂರ್ತ ಚಿಹ್ನೆಗಳ ಉಪಯೋಗ ಶುರುವಾಯಿತು. ಇದರಿಂದ ದೊಡ್ಡ ಸಂಖ್ಯೆಗಳನ್ನು ದಾಖಲು ಮಾಡಲು ಸುಲಭವಾಯಿತು. ಬ್ಯಾಬಿಲೋನಿಯ ಮತ್ತು ಪುರಾತನ ಈಜಿಪ್ಟ್ಗಳಲ್ಲಿ ಈ ರೀತಿಯ ಸಂಖ್ಯಾ ಪದ್ಧತಿಗಳು ಕಂಡುಬಂದಿವೆ. ಕಾರ್ನಾಕ್ನಲ್ಲಿ ದೊರೆತ ಸುಮಾರು ಕ್ರಿ.ಪೂ. ೧೫೦೦ರ ಒಂದು ಶಿಲೆಯಲ್ಲಿ ಒಂದು ಪದ್ಧತಿಯ ಉಪಯೋಗ ಕಂಡುಬಂದಿದೆ. 

ಈ ದಿಟ್ಟಿನಲ್ಲಿನ ಮುಂದಿನ ಬೆಳವಣಗೆ ಸೊನ್ನೆಯ ಆವಿಶ್ಕಾರ. ಮೊದಲನೇ ಶತಮಾನದಲ್ಲಿ ಮಾಯ ನಾಗರೀಕತೆಯಲ್ಲಿ ಸೊನ್ನೆಯ ಬಳಕೆಯ ಬಗ್ಗೆ ಕೆಲವು ಪುರಾವೆಗಳಿವೆ. ಆದರೆ ಸೊನ್ನೆಯ ಉಪಯೋಗದ ಬಗ್ಗೆ ಅತೀ ಮೊದಲ ಸ್ಪಷ್ಟ ದಾಖಲೆಗಳಿರುವುದು ಭಾರತದ ಗಣಿತಜ್ಞ ಬ್ರಹ್ಮಗುಪ್ತನ ಬರವಣೆಗೆಗಳಲ್ಲಿ. 

## ಕನ್ನಡ ಸಂಖ್ಯೆಗಳ ಇತಿಹಾಸ
{| class="wikitable"
|-
!&nbsp;&nbsp;&nbsp;&nbsp;&nbsp;ಅ &nbsp;&nbsp;&nbsp;&nbsp;&nbsp;&nbsp;&nbsp;  ಆ &nbsp;&nbsp;&nbsp;&nbsp;&nbsp;&nbsp;&nbsp;  ಇ &nbsp;&nbsp;&nbsp;&nbsp;&nbsp;&nbsp;&nbsp; ಈ &nbsp;&nbsp;&nbsp;&nbsp;&nbsp;&nbsp; ಉ &nbsp;&nbsp;&nbsp;&nbsp; ಊ &nbsp;&nbsp;&nbsp;&nbsp;&nbsp;&nbsp; ಋ &nbsp;&nbsp;&nbsp;&nbsp;&nbsp;&nbsp; ಎ  &nbsp;&nbsp;&nbsp;&nbsp;&nbsp;&nbsp;&nbsp; ಏ &nbsp;&nbsp;&nbsp;&nbsp;&nbsp;&nbsp;&nbsp; ಐ  &nbsp;&nbsp;&nbsp;&nbsp;&nbsp;&nbsp;&nbsp; ಒ  
|-
|

ಅ. ಬ್ರಾಹ್ಮೀ 
ಆ. ಶಾತವಾಹನ 
ಇ. ಕದಂಬ  
ಈ. ಬಾದಾಮಿ  
ಉ. ಚಾಲುಕ್ಯ  
ಊ. ರಾಷ್ಟ್ರಕೂಟ  
ಋ. ಹೊಯ್ಸಳ  
ಎ. ಕಳಚೂರಿ  
ಏ. ಸೇವುಣ  
ಐ. ವಿಜಯನಗರ  
ಒ. ಮೈಸೂರು 

ವರ್ಗ:ಗಣಿತ
ಬಿಯಾಂಡ್ ದ ಲಾಸ್ಟ್ ಬ್ಲೂ ಮೌಂಟೈನ್

**ಬಿಯಾಂಡ್ ದ ಲಾಸ್ಟ್ ಬ್ಲೂ ಮೌಂಟೈನ್** ರುಸ್ಸಿ ಲಾಲಾ ಅವರಿಂದ ರಚಿತವಾದ ಜೆ. ಆರ್. ಡಿ. ಟಾಟಾ ಅವರ ಜೀವನಚರಿತ್ರೆ. ಇದು ಟಾಟಾರವರ ಜೀವಿತಕಾಲದಲ್ಲೇ ಪ್ರಕಟವಾಯಿತು ; ಮತ್ತು ಅವರ ಜೀವನಪಥದ ಅತ್ಯಂತ ಸಣ್ಣ ಪುಟ್ಟ ವಿವರಗಳನ್ನೂ ಒಳಗೊಂಡಿದೆ. ಅಲ್ಲದೆ ಟಾಟಾ ಸಂಸ್ಥೆಯ ಹಲವು ಮುಖಗಳನ್ನೂ ಇದರಲ್ಲಿ ದಾಖಲಿಸಲಾಗಿದೆ. ಭಾರತದ ಯಂತ್ರೋದ್ಯಮ ಕ್ಷೇತ್ರದಲ್ಲಿ, ಹಲವು ಪ್ರಥಮಗಳನ್ನು ದೇಶಕ್ಕೆ ಒದಗಿಸಿದ ಟಾಟಾ ಪರಿವಾರದ ಕಥೆಯೂ ಇದರಲ್ಲಿ ವರ್ಣಿತವಾಗಿದೆ.

ವರ್ಗ:ಜೀವನಚರಿತ್ರೆಗಳು
ಸ್ಲೊವಾಕಿಯ

**ಸ್ಲೊವಾಕಿಯ** ಮಧ್ಯ ಯುರೋಪಿನ ಒಂದು ರಾಷ್ಟ್ರ. ಹಿಂದೆ ಜೆಕೊಸ್ಲೊವಾಕಿಯದ ಒಂದು ಭಾಗವಾಗಿದ್ದ ಸ್ಲೊವಾಕಿಯ, ೧೯೯೩ರಲ್ಲಿ ಜೆಕೊಸ್ಲೊವಾಕಿಯದ ವಿಸರ್ಜನೆಯಾದಾಗ ಸ್ವತಂತ್ರ ರಾಷ್ಟ್ರವಾಗಿ ಉದಯಿಸಿತು. ಸ್ಲೊವಾಕಿಯದ ಪಶ್ಚಿಮದಲ್ಲಿ ಜೆಕ್ ಗಣರಾಜ್ಯ ಮತ್ತು ಆಸ್ಟ್ರಿಯ, ಉತ್ತರಕ್ಕೆ ಪೋಲೆಂಡ್, ಪೂರ್ವದಲ್ಲಿ ಯುಕ್ರೇನ್ ಹಾಗೂ ದಕ್ಷಿಣದಲ್ಲಿ ಹಂಗರಿ ದೇಶಗಳಿವೆ. ಯುರೋಪಿಯನ್ ಒಕ್ಕೂಟದ ಸದಸ್ಯರಾಷ್ಟ್ರವಾಗಿರುವ ಸ್ಲೊವಾಕಿಯದ ರಾಜಧಾನಿ ಬ್ರಾಟಿಸ್ಲಾವಾ.

ವರ್ಗ:ಯುರೋಪ್ ಖಂಡದ ದೇಶಗಳು
ಶ್ರೀನಿವಾಸ ತೋಫಖಾನೆ

**ಶ್ರೀನಿವಾಸ ತೋಫಖಾನೆ** ಇವರು ೧೯೨೬ರಲ್ಲಿ ಬೆಳಗಾವಿ ಜಿಲ್ಲೆಯ **ಅಥಣಿ**ಯಲ್ಲಿ ಜನಿಸಿದರು. ಸಂಸ್ಕೃತ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿ ನಿವೃತ್ತರಾಗಿದ್ದಾರೆ.

## ಸಾಹಿತ್ಯ
* ಗೀತರಾಮಾಯಣ
* ಮಾಲವಿಕಾಗ್ನಿಮಿತ್ರ
* ಮಮ್ಮಟನ ಕಾವ್ಯಪ್ರಕಾಶ
* ಏಳು ಧನ್ಯಳೆ
* ಗೀತಗೋವಿಂದ
* ಯುಗಧರ್ಮ
* ಕಾಣೆಯಾಗಿದ್ದಾನೆ

ವರ್ಗ:ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ಕಾಶೀನಾಥ್

**ಕಾಶಿನಾಥ್** ಒಬ್ಬ ಭಾರತೀಯ ನಟ, ನಿರ್ದೇಶಕ ಮತ್ತು ನಿರ್ಮಾಪಕರಾಗಿದ್ದು, ಪ್ರಧಾನವಾಗಿ ಕನ್ನಡ ಚಲನಚಿತ್ರಗಳಲ್ಲಿ ಕೆಲಸ ಮಾಡಿದ್ದರು. ಅವರು ಹಿಂದಿ ಮತ್ತು ಮಲಯಾಳಂ ಚಲನಚಿತ್ರಗಳಲ್ಲಿಯೂ ಕೆಲಸ ಮಾಡಿದ್ದಾರೆ. 80ರ ದಶಕದ ಸ್ಯಾಂಡಲ್‍ವುಡ್‍ನ ಜನಪ್ರಿಯ ನಟ ಹಾಗೂ ನಿರ್ದೇಶಕರಾಗಿದ್ದರು. ಮೂರು ದಶಕಗಳವರೆಗೆ ವೃತ್ತಿಜೀವನದಲ್ಲಿ, ಕಾಶಿನಾಥ್ 40 ಕ್ಕೂ ಹೆಚ್ಚು ಚಿತ್ರಗಳಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡಿದ್ದರು. ನಟ ಉಪೇಂದ್ರ, ನಟಿ ಉಮಾಶ್ರೀ ಸಂಗೀತಗಾರ ವಿ. ಮನೋಹರ್ ಮತ್ತು ನಿರ್ದೇಶಕ ಸುನೀಲ್ ಕುಮಾರ್ ದೇಸಾಯಿ ಸೇರಿದಂತೆ ಹಲವು ಪ್ರತಿಭೆಗಳನ್ನು ಕನ್ನಡ ಚಲನಚಿತ್ರೋದ್ಯಮದಲ್ಲಿ ಪರಿಚಯಿಸಿದ ಕೀರ್ತಿ ಅವರಿಗೆ ಸಲ್ಲುತ್ತದೆ.

## ಬಾಲ್ಯ ಮತ್ತು ಜೀವನ
* ಇವರು ಕುಂದಾಪುರ ಸಮೀಪದ ಕೋಟೇಶ್ವರ ದಲ್ಲಿ  ಸ್ಮಾರ್ಥ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು. 
* ಬೆಂಗಳೂರಿನ ವಿಜಯ ಕಾಲೇಜಿನಲ್ಲಿ ವ್ಯಾಸಂಗ ಮುಗಿಸಿದರು.

## ಸಿನೆಮಾರಂಗದ ಪಯಣ
* ಹಾಸ್ಯ ಚಿತ್ರ ಅಪರೂಪದ ಅತಿಥಿಗಳು (1976) ಮೂಲಕ ನಿರ್ದೇಶಕರಾಗಿ ತಮ್ಮ ಚಿತ್ರರಂಗಕ್ಕೆ ಪ್ರವೇಶ ಮಾಡಿದರು. ಕಾಶಿನಾಥ್ ಸಸ್ಪೆನ್ಸ್ ಥ್ರಿಲ್ಲರ್ 'ಅಪರಿಚಿತ' (1978) ದೊಂದಿಗೆ ಬೆಳಕಿಗೆ ಬಂದರು. ಅವರು 'ಅನುಭವ' (1984) ಎಂಬ ಯಶಸ್ವೀ ಚಲನಚಿತ್ರದ ಮೂಲಕ ನಟನಾಗಿ ಚಿತ್ರದಲ್ಲಿ ಅಭಿನಯಿಸಿದರು. ಇದೇ ಚಲನಚಿತ್ರವನ್ನು ಹಿಂದಿಯಲ್ಲಿ ಹಿಂದಿ ಭಾಷೆಯಲ್ಲಿ 'ಅನುಭವ್' (1986) ಎಂದು ನಿರ್ದೇಶಿಸಲಾಯಿತು ಮತ್ತು ಅವರು ಬಾಲಿವುಡ್ ಪ್ರವೇಶವನ್ನು ಮಾಡಿದರು. 
* ಅವರ ಚಲನಚಿತ್ರಗಳು ಸಾಮಾನ್ಯವಾಗಿ ಭಾರತೀಯ ಸಮಾಜದಲ್ಲಿ ಮಡಿವಂತಿಕೆಯ ವಿಷಯಗಳು ಎಂದು ಪರಿಗಣಿಸಲ್ಪಟ್ಟಿರುವ ವಿಷಯಗಳನ್ನು ಸ್ಪರ್ಶಿಸುತ್ತವೆ.
* ದ್ವಂದ್ವಾರ್ಥಗಳನ್ನು ಹೊಂದಿದ ಸಂಭಾಶಷಣೆಗಳಿಂದಾಗಿ ಅವರ ಸಿನೆಮಾಗಳಿಗೆ ಟೀಕೆಗಳು ಎದುರಾದರೂ, ಅವರ ಚಲನಚಿತ್ರಗಳು ಸಮಾಜ ಮತ್ತು ಉದ್ಯಮದ ಮೇಲೆ ಪ್ರಭಾವ ಬೀರಿವೆ. ಅವರ ಕೆಲವು ಚಲನಚಿತ್ರ ಸಂಭಾಷಣೆಗಳು ಜನಸಾಮಾನ್ಯರ ಆಡುಭಾಷೆಗೆ ಸೇರ್ಪಡೆಯಾಗಿವೆ.
* ಕಾಶೀನಾಥ್ ಅವರು ಕನ್ನಡ ಚಿತ್ರರಂಗದಲ್ಲಿ ಹೊಸ ಅಲೆಯನ್ನೆಬ್ಬಿಸಿದವರು. ಅವರು ನಟನೆ, ನಿರ್ದೇಶನ, ಸಂಗೀತ ನಿರ್ದೇಶನ ಹಾಗೂ ಚಿತ್ರ ನಿರ್ಮಾಣದಲ್ಲಿ ತಮ್ಮ ಕೈಚಳಕ ತೋರಿಸಿದ್ದಾರೆ. ಅವರ ವಿಭಿನ್ನ ಶೈಲಿಯ ಚಿತ್ರಗಳಿಂದ ಪ್ರಸಿದ್ಧಿಯಾದರು. 
* ಕಾಶಿನಾಥ್ ಚಿತ್ರಗಳಲ್ಲಿ ಪ್ರಮುಖವಾದವು ಅನಂತನ ಅವಾಂತರ, ಅನುಭವ, ಅವಳೇ ನನ್ನ ಹೆಂಡ್ತಿ, ಹೆಂಡತಿ ಎಂದರೆ ಹೇಗಿರಬೇಕು ಇತ್ಯಾದಿ. ಅವರ ಮಂಗಳೂರು ಮಂಜುನಾಥ ಚಿತ್ರದ ಸಂಭಾಷಣೆಗಳು ಬಹಳ ಜನಪ್ರಿಯವಾಗಿವೆ. 
* ಅವರ ಗರಡಿಯಲ್ಲಿ ಪಳಗಿದ ಅನೇಕ ಯುವಕರು ಚಿತ್ರರಂಗದಲ್ಲಿ ಬಹಳ ಯಶಸ್ವಿಯಾಗಿದ್ದಾರೆ.ಉಪೇಂದ್ರ, ವಿ. ಮನೋಹರ್, ಸುನೀಲ್ ಕುಮಾರ್ ದೇಸಾಯಿ ಹೀಗೆ ಹಲವು ಮಂದಿ ನಿರ್ದೇಶಕರು,ದುರ್ಗಾಪ್ರಸಾದ್ ಗೋಟೂರಿ, ಎ. ಬಾಲಕೃಷ್ಣ ಮುಂತಾದ ಸಾಹಿತಿಗಳು ಕಾಶಿನಾಥ್‌ರ ಶಿಷ್ಯವೃಂದದವರು.
* ಇವರ ಅಜಗಜಾಂತರ(೧೯೯೧) ಎಂಬ ಚಿತ್ರವನ್ನು ಹಿಂದಿಯಲ್ಲಿ **ಜುದಾಯಿ** (೧೯೯೭) ಎಂದು ರೀಮೇಕ್ ಮಾಡಲಾಗಿದೆ. ಇದರಲ್ಲಿ ಅನಿಲ್ ಕಪೂರ್, ಶ್ರೀದೇವಿ ಹಾಗೂ ಊರ್ಮಿಳಾ ಮಾತೋಂಡ್ಕರ್ ಅಭಿನಯಿಸಿದ್ದಾರೆ. ಇವರು ಕಡಿಮೆ ವೆಚ್ಛದಲ್ಲಿ ಉತ್ತಮ ಚಿತ್ರಗಳನ್ನು ನಿರ್ಮಿಸುವಲ್ಲಿ ಸಿದ್ಧಹಸ್ತರು.
* ಒಟ್ಟಾರೆ ಕನ್ನಡದಲ್ಲಿ 13, ಹಿಂದಿಯಲ್ಲಿ 2 ಹಾಗೂ ತೆಲುಗಿನಲ್ಲಿ 1 ಚಿತ್ರವನ್ನು ನಿರ್ದೇಶಿಸಿದ್ದರು. ಕನ್ನಡದ ಎರಡು ಚಿತ್ರಗಳಿಗೆ ಸಂಭಾಷಣೆ ಬರೆದಿದ್ದ ಕಾಶಿನಾಥ್, ಮೂರು ಚಿತ್ರಗಳಿಗೆ ಚಿತ್ರಗೀತೆ ರಚಿಸಿದ್ದರು. ಕನ್ನಡ, ತೆಲುಗಿನ ತಲಾ ಒಂದು ಚಿತ್ರಕ್ಕೆ ಸಂಗೀತ ನಿರ್ದೇಶನ ನೀಡಿದ್ದರು. ಕನ್ನಡದಲ್ಲಿ 36, ತೆಲುಗಿನ ಒಂದು ಚಿತ್ರದಲ್ಲಿ ಅಭಿನಯಿಸಿದ್ದರು. 1991ರಲ್ಲಿ ಅವರು ನಿರ್ದೇಶಿಸಿದ್ದ ಅಜಗಜಾಂತರ ಚಿತ್ರ ಹಿಂದಿಯಲ್ಲಿ ‘ಜುದಾಯಿ’ ಎಂದು ರಿಮೇಕ್ ಆಗಿತ್ತು. ಅವರ ಕೊನೆಯ ಚಿತ್ರ ಚೌಕ ಕೂಡ ಯಶಸ್ವಿ ನೂರು ದಿನ ಪೂರೈಸಿತ್ತು.

## ನಿರ್ದೇಶಿತ ಚಲನಚಿತ್ರಗಳು
# ಅಪರಿಚಿತ (1978)
# ಅನುಭವ (1984)
# ಅನಂತನ ಅವಾಂತರ (1989)
# ಅವಳೆ ನನ್ನ ಹೆಂಡತಿ (1988)
# ಚಪಲಚೆನ್ನಿಗರಾಯ (1990)
# ಅಜಗಜಾಂತರ (1991)
# ಅವನೇ ನನ್ನ ಗಂಡ

## ನಟಿಸಿದ ಚಲನಚಿತ್ರಗಳು
# ಹೆಂಡತಿ ಎಂದರೆ ಹೀಗಿರಬೇಕು (1995)
# ಲವ್ ಮಾಡಿ ನೋಡು
# ಶ್ (1993)
# ಹಲೋ ಯಮ
# ಚೌಕ (2017)

## ನಿಧನ
ನಿರ್ದೇಶಕ ಕಾಶೀನಾಥ್ ಅವರು ರಕ್ತ ಕ್ಯಾನ್ಸರ್‍ನಿಂದ ಬಳಲುತ್ತಿದ್ದು, ದಿನಾಂಕ:೧೮-೦೧-೨೦೧೮ರಲ್ಲಿ ಬೆಂಗಳೂರಿನ ಆಸ್ಪತ್ರೆಯೊಂದರಲ್ಲಿ ನಿಧನರಾದರು. ಅವರಿಗೆ ೬೭ ವರ್ಷ ವಯಸ್ಸಾಗಿತ್ತು.

## ಉಲ್ಲೇಖಗಳು
ವರ್ಗ:ಸಿನಿಮಾ ತಾರೆಗಳು
ವರ್ಗ:ಕನ್ನಡ ಸಿನೆಮಾ
ವರ್ಗ:ಕನ್ನಡ ಚಲನಚಿತ್ರ ನಿರ್ದೇಶಕರು
ವರ್ಗ:ಕನ್ನಡ ಚಿತ್ರರಂಗದ ನಟರು
ಆರ್.ಜಿ.ಮಠಪತಿ

**ಆರ್.ಜಿ.ಮಠಪತಿ** ಇವರು ೧೯೭೧ ಸಪ್ಟಂಬರ ೧೨ರಂದು ಅಥಣಿ ತಾಲೂಕಿನ **ತೆಲಸಂಗ**ದಲ್ಲಿ ಜನಿಸಿದರು. ಇಂಗ್ಲಿಷ್ ಭಾಷೆಯಲ್ಲಿ ಪಿ.ಎಚ್.ಡಿ. ಪಡೆದು ಉಪನ್ಯಾಸಕರಾಗಿದ್ದಾರೆ. **ರಾಗಂ** ಇವರ ಕಾವ್ಯನಾಮ.
## ಸಾಹಿತ್ಯ
### ಕಾವ್ಯ
* ಅರ್ಪಣೆ
* ಶಿವಬಸವಾಂಜಲಿ
* ಎರಡು ದಡಗಳ ನಡುವೆ
* ಒಂದಿಷ್ಟು ಕರುಣೆ ಮತ್ತಷ್ಟು ನೀರು
* ನೆನಪು ಸಾಯುವದಿಲ್ಲ
* Songs of a saint
### ಕತೆ
* ಅಳಲು
### ನಾಟಕ
* ಗಾಂಧಿ ಮತ್ತು ಗೂಂಡಾ
### ಜೀವನ ಚರಿತ್ರೆ
* ಹಠಯೋಗಿ
### ವಿಮರ್ಶೆ
* ಲಿಂ. ಹಳೆಮನೆಯವರ 'ಅಂತೆಂಬರ ಗಂಡ'
* ಚಂಪಾಯಣ
### ಸಂಪಾದಿತ
* ಹೆಜ್ಜೇನು

ವರ್ಗ:ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ಎಂ.ಡಿ.ಒಕ್ಕುಂದ

**ಎಂ.ಡಿ.ಒಕ್ಕುಂದ** ಇವರು ೧೯೬೭ ಜೂನ್ ೧೫ರಂದು ಧಾರವಾಡ ಜಿಲ್ಲೆ/ತಾಲೂಕಿನ **ಅಮ್ಮಿನಭಾವಿ**ಯಲ್ಲಿ ಜನಿಸಿದರು. ಕನ್ನಡದಲ್ಲಿ ಸ್ನಾತಕೋತ್ತರ ಪದವಿ ಪಡೆದ ಬಳಿಕ ಗದಗಜಿಲ್ಲೆಯ ನರಗುಂದದ ಸರಕಾರಿ ಕಾಲೇಜಿನಲ್ಲಿ ಉಪನ್ಯಾಸಕರಾಗಿದ್ದಾರೆ.
## ಸಾಹಿತ್ಯ
### ಕಾವ್ಯ
* ರೆಕ್ಕೆ ಗರಿಗಳ ಬಿಚ್ಚಿ
* ತುಳುಕು

ವರ್ಗ:ಕನ್ನಡ ಸಾಹಿತ್ಯ
ವರ್ಗ: ಲೇಖಕರು
ಮಾಲತಿ ರಾವ್

**ಮಾಲತಿ ರಾವ್** ( Kannada    ) ಒಬ್ಬ ಭಾರತೀಯ ಬರಹಗಾರ. 2007 ರಲ್ಲಿ ತನ್ನ ಇಂಗ್ಲಿಷ್ ಭಾಷೆಯ ಕಾದಂಬರಿ *ಡಿಸಾರ್ಡರ್ಲಿ ವುಮೆನ್* ಗಾಗಿ ಸೆಂಟ್ರಲ್ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಯನ್ನು ಗೆದ್ದಳು.

## ಆರಂಭಿಕ ಜೀವನ ಮತ್ತು ಹಿನ್ನೆಲೆ. 
ಮಾಲತಿ ರಾವ್ ಅವರು ಕರ್ನಾಟಕದ ಬೆಂಗಳೂರಿನಲ್ಲಿ ಚೆನ್ನಗಿರಿ ಪದ್ಮನಾಭ ರಾವ್ ಮತ್ತು ಶ್ರೀಮತಿ ಅವರಿಗೆ ಜನಿಸಿದರು (ಏಪ್ರಿಲ್ 1930). ಪದ್ಮಾವತಿ. ಅವರು ಐದು ಸಹೋದರಿಯರಲ್ಲಿ ಹಿರಿಯರು. ಆಕೆಗೆ ಅಣ್ಣ ಮತ್ತು ಇಬ್ಬರು ಕಿರಿಯ ಸಹೋದರರಿದ್ದಾರೆ. ಚಿಕ್ಕ ಹುಡುಗಿಯಾಗಿದ್ದಾಗ, ರಾವ್ ಜೇನ್ ಆಸ್ಟೆನ್, ಬ್ರಾಂಟೆ ಸಹೋದರಿಯರು ಮತ್ತು ಲೂಯಿಸಾ ಮೇ ಆಲ್ಕಾಟ್ ಅವರ ಕೃತಿಗಳಿಂದ ಪ್ರೇರಿತರಾದರು. ಅವರು ಯಾವಾಗಲೂ ಬರವಣಿಗೆಯಲ್ಲಿ ಒಲವು ಹೊಂದಿದ್ದರು ಮತ್ತು ಬೆಂಗಳೂರು ಮತ್ತು ಮೈಸೂರು ವಿಶ್ವವಿದ್ಯಾಲಯಗಳಲ್ಲಿ ಇಂಗ್ಲಿಷ್ ಸಾಹಿತ್ಯವನ್ನು ಅನುಸರಿಸುತ್ತಿದ್ದರು. ಅವಳು ಹೆಚ್ಚು ವಿದ್ಯಾವಂತ ಸ್ವತಂತ್ರ ದುಡಿಯುವ ಮಹಿಳೆಯಾಗಿ ತನ್ನ ಕಾಲದ ಹೊಸ ಪೀಳಿಗೆಯನ್ನು ನಿರೂಪಿಸಿದಳು. ಅವರು ಬೆಂಗಳೂರಿನ ವಿಜಯ ಕಾಲೇಜಿನಲ್ಲಿ ಇಂಗ್ಲಿಷ್ ಉಪನ್ಯಾಸಕರಾಗಿದ್ದರು ಮತ್ತು ಪೌರಾಣಿಕ ಪ್ರೊ. ವಿ.ಟಿ.ಎಸ್.ರಿನಿವಾಸನ್ ಕಾಲೇಜಿನಲ್ಲಿ ಪ್ರಾಂಶುಪಾಲರು ಮತ್ತು ವಿಭಾಗದ ಮುಖ್ಯಸ್ಥರಾಗಿದ್ದರು. ರಾವ್ ತನ್ನ ಬೋಧನಾ ವೃತ್ತಿಜೀವನದ ಪ್ರಮುಖ ಭಾಗವನ್ನು ದೆಹಲಿಯಲ್ಲಿ ಕಳೆದರು. ದೆಹಲಿ ವಿಶ್ವವಿದ್ಯಾಲಯದ ಮಿರಾಂಡಾ ಹೌಸ್‌ನಲ್ಲಿ ಇಂಗ್ಲಿಷ್ ಸಾಹಿತ್ಯವನ್ನು ಕಲಿಸಿದಳು. ತನ್ನ ಗೆಳೆಯರು ಮತ್ತು ವಿದ್ಯಾರ್ಥಿಗಳಿಂದ ಸಮಾನವಾಗಿ ಗೌರವಿಸಲ್ಪಟ್ಟ ಮತ್ತು ಪ್ರೀತಿಸಲ್ಪಟ್ಟ ದೆಹಲಿ ತೊಂಬತ್ತರ ದಶಕದ ಮಧ್ಯಭಾಗದಲ್ಲಿ ಬೆಂಗಳೂರಿಗೆ ಹಿಂದಿರುಗುವವರೆಗೂ ಅವಳ ಮನೆಯಾಗಿತ್ತು. ಒಮ್ಮೆ ಬೆಂಗಳೂರಿನಲ್ಲಿ, ಅವರು ತಮ್ಮ ಬರವಣಿಗೆಯ ವೃತ್ತಿಜೀವನದತ್ತ ಗಮನ ಹರಿಸಿದರು.

ರಾವ್ ಅವರು ಪ್ರಯಾಣವನ್ನು ಆನಂದಿಸುತ್ತಾರೆ ಮತ್ತು ಪ್ರಪಂಚದಾದ್ಯಂತ ಪ್ರಯಾಣಿಸಿದ್ದಾರೆ. ಅವರು ಪ್ರಸ್ತುತ ಬೆಂಗಳೂರಿನಲ್ಲಿ ವಾಸಿಸುತ್ತಿದ್ದಾರೆ.

## ಕೃತಿಗಳು 
ಮಾಲತಿ ರಾವ್ ಅವರು ಮೂರು ಕಾದಂಬರಿಗಳನ್ನು, ಮೂರು ಸಣ್ಣ ಕಥೆಗಳ ಸಂಗ್ರಹಗಳನ್ನು ಬರೆದಿದ್ದಾರೆ ಮತ್ತು ಹಲವಾರು ಪತ್ರಿಕೆ ಲೇಖನಗಳನ್ನು ಬರೆದಿದ್ದಾರೆ. "ಸೇತುವೆ," "... ಮತ್ತು ಬೆನಾರಸ್‌ನಲ್ಲಿ ಗಂಗಾ ಹರಿಯುತ್ತದೆ, ಮತ್ತು "ಕಾಫಿಗಾಗಿ ಬನ್ನಿ... ದಯವಿಟ್ಟು, "ಅವರ ಪ್ರಸಿದ್ಧ ಕೃತಿಗಳಲ್ಲಿ ಸೇರಿವೆ.

2007 ರಲ್ಲಿ ಪ್ರಕಟವಾದ 'ಡಿಸಾರ್ಡರ್ಲಿ ವುಮೆನ್' ಎಂಬ ಕಾದಂಬರಿಯೊಂದಿಗೆ ಅವರು ಪ್ರಾಮುಖ್ಯತೆ ಪಡೆದರು. ಗೌರವಾನ್ವಿತರು ನೀಡಿದ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಯನ್ನು ಅವರು ಗೆದ್ದರು. ಭಾರತದ ರಾಷ್ಟ್ರಪತಿ. *ಅಸ್ತವ್ಯಸ್ತವಾಗಿರುವ ಮಹಿಳೆಯರು* ಭಾರತದ ನಾಲ್ಕು ಬ್ರಾಹ್ಮಣ ಮಹಿಳೆಯರ ಕಥೆಯಾಗಿದೆ (ಸ್ವಾತಂತ್ರ್ಯ ಪೂರ್ವ) ಸಮಾಜವು ತಮ್ಮ ಸುತ್ತಲೂ ನಿರ್ಮಿಸಿರುವ ಅಡೆತಡೆಗಳನ್ನು ಮುರಿಯಲು ಹೆಣಗಾಡುತ್ತದೆ.

ರಾವ್ ಅವರ ಮುಂದಿನ ಕಾದಂಬರಿ ಕುತೂಹಲದಿಂದ ಕಾಯುತ್ತಿದೆ ಮತ್ತು ಇದು 2013 ರಲ್ಲಿ ಪ್ರಕಟಗೊಳ್ಳುವ ನಿರೀಕ್ಷೆಯಿದೆ. ಪ್ರಸ್ತುತ ಇದನ್ನು *ವಿಚಾರಣೆ* ಎಂದು ಹೆಸರಿಸಲಾಗಿದೆ.

## ಪ್ರಕಟಣೆಗಳು 
* *ದಿ ಬ್ರಿಡ್ಜ್* (ಕಾದಂಬರಿ), ಚಾಣಕ್ಯ ಪಬ್ಲಿಕೇಶನ್ಸ್ (ದೆಹಲಿ, ಭಾರತ), 1990  
* *ಅಸ್ವಸ್ಥತೆಯ ಮಹಿಳೆಯರು* (ಕಾದಂಬರಿ), ಡ್ರೊನೆಕ್ವಿಲ್ ಪಬ್ಲಿಷರ್ಸ್ (ಬೆಂಗಳೂರು, ಭಾರತ), 2005 
* ಸಣ್ಣ ಕಥೆಗಳ ಮೂರು ಸಂಗ್ರಹಗಳು  
* *ವಿಚಾರಣೆ* (ಮುಂಬರುವ ಕಾದಂಬರಿ) 

## ಪ್ರಶಸ್ತಿಗಳು 
* 2007 ರಲ್ಲಿ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ

## ಉಲ್ಲೇಖಗಳು 
^ http: //www.hinduonnet.com/2008/01/04/stories/2008010454000400.htm
B a b  ಆರ್ಕೈವ್ ಮಾಡಲಾಗಿದೆ 11 ಜೂನ್ 2010 ವೇಬ್ಯಾಕ್ ಯಂತ್ರದಲ್ಲಿ
^ A bhttp: //www.hindu.com/mag/2008/03/09/stories/2008030950070500.htm
^  ಪುನರಾವರ್ತಿತ ಸತ್ತವರ ಲಿಂಕ್]
Arch "ಆರ್ಕೈವ್ಡ್ ಕಾಪಿ". 6 ಜೂನ್ 2011 ರಂದು ಮೂಲದಿಂದ ಸಂಗ್ರಹಿಸಲಾಗಿದೆ. 15 ಫೆಬ್ರವರಿ 2010 ರಂದು ಮರುಸಂಪಾದಿಸಲಾಗಿದೆ.

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಕನ್ನಡ ಸಾಹಿತಿಗಳು
ಎಮ್.ಬಿ.ಅಡ್ನೂರ

**ಎಮ್.ಬಿ.ಅಡ್ನೂರ** ಇವರು ೧೯೫೪ ಜೂನ್ ೧ರಂದು ಗದಗಜಿಲ್ಲೆಯ **ಹುಲ್ಲೂರು** ಗ್ರಾಮದಲ್ಲಿ ಜನಿಸಿದರು.
## ಸಾಹಿತ್ಯ
* ಕಣ್ಣಗಲಿಸಿದೆ ಕೇಳು ಗೆಳೆಯ
* ಆಯಿಮಾಯಿಯ ಹಾಡು

ವರ್ಗ: ಕನ್ನಡ ಸಾಹಿತ್ಯ
ವರ್ಗ: ಲೇಖಕರು
ಎಸ್.ಕೆ.ಜೋಶಿ

**ಎಸ್.ಕೆ.ಜೋಶಿ** (ಶ್ರೀನಿವಾಸ ಕೃಷ್ಣ ಜೋಶಿ) ಇವರು ೧೯೩೬ ಜೂನ್ ೯ರಂದು ಬೆಳಗಾವಿ ಜಿಲ್ಲೆಯ **ಹಿಡಕಲ್**
ಗ್ರಾಮದಲ್ಲಿ ಜನಿಸಿದರು. 
ಧಾರವಾಡದ ಕರ್ನಾಟಕ ವಿವಿ ಪದವೀಧರರಾಗಿ Defense Architecture in Early Karnataka ಎಂಬ ವಿಷಯದ ಕುರಿತು ಮಹಾಪ್ರಬಂಧ ಮಂಡಿಸಿದ ಇವರು ನಾಡಿನ ಗಣ್ಯ ಪುರಾತತ್ವವಿದರು, ಇತಿಹಾಸಕಾರರು. ಜೋಶಿಯವರ ಪಿ.ಎಚ್.ಡಿ. ಪ್ರಬಂಧವು ದೇಶದ ನಾನಾ ವಿವಿಗಳಲ್ಲಿ ಮಾನ್ಯವಾದ ವಿಶೇಷ ಆಕರಗ್ರಂಥವಾಗಿದೆ.
ಕರ್ನಾಟಕದ ಕೋಟೆ ಕೊತ್ತಲಗಳು, ಕಾಳಿಕಾ ದರ್ಶನ, ಗೋವಾದ ಸಾಂಸ್ಕೃತಿಕ ಅಧ್ಯಯನ, Bijapur Architecture, Arts of Western India ಈ ಘನತರವಾದ ಮಾಹಿತಿಪೂರ್ಣ ಕೃತಿಗಳಲ್ಲದೆ ೪೦೦ಕ್ಕೂ ಹೆಚ್ಚು ಸಂಶೋಧನಾ ಲೇಖನಗಳನ್ನು ಪ್ರಕಟಿಸಿದ್ದಾರೆ. 

ಇವರ ಮೌಲಿಕ ಸೇವೆಗೆ ಮೆಚ್ಚಿ ಭಾರತ ಸರ್ಕಾರದ ಸಂಸ್ಕೃತಿ ಇಲಾಖೆಯಿಂದ "ಅಸಾಮಾನ್ಯ ಪುರಾತತ್ವವಿದ" ಪ್ರಶಸ್ತಿ ಸಂದಿದೆ.

ಡಾ. ಎಸ್ ಕೆ ಜೋಶಿಯವರು ೨೦೨೧ ಮೇ ೧೫ರಂದು ನಿಧನರಾದರು.

## ಸಾಹಿತ್ಯ
* ಪುರಾತತ್ವ/ಇತಿಹಾಸ
* ಕಾಲಿಕಾ ದರ್ಶನ
* Defence Architecture in Early Karnataka
* Bijapur Architecture
* Arts of Western India

## ಪ್ರಶಸ್ತಿ
* ಕರ್ನಾಟಕ ವಿಶ್ವಕರ್ಮ ಸಮಾಜದ ಸತ್ಯಶೋಧಕ ಪ್ರಶಸ್ತಿ
* ಮಹಿಷಿ ಚಾರಿಟೇಬಲ್ ಟ್ರಸ್ಟ್ ಪ್ರಶಸ್ತಿ
* ಮುಂಬೈಯ ಮೊಗವೀರ ಟ್ರಸ್ಟ್ ಪ್ರಶಸ್ತಿ

ವರ್ಗ: ಕನ್ನಡ ಸಾಹಿತ್ಯ
ವರ್ಗ: ಲೇಖಕರು
ವರ್ಗ: ಪ್ರಾಚ್ಯ ಸಂಶೋಧಕರು
ಡಿ.ಬಿ.ಢಂಗ

**ಡಿ.ಬಿ.ಢಂಗ** ಇವರು ೧೯೬೦ ಜೂನ್ ೧ರಂದು ಬೆಳಗಾವಿ ಜಿಲ್ಲೆಯ **ಚಿಕಾಲಗುಡ್ಡ** ಗ್ರಾಮದಲ್ಲಿ ಜನಿಸಿದರು.

## ಸಾಹಿತ್ಯ
### ಕಾವ್ಯ
* ನಕ್ಷತ್ರಗಳು (೧೯೮೫)
* ಕಣ್ಣ 'ಹೊಡೆ' (೧೯೮೯)
* ಕುಡುಗೋಲು (೧೯೯೨)
* ನಿರೀಕ್ಷೆ (೧೯೯೭)
* ಸಾಗಿದೆ ಪ್ರಪಂಚ (೨೦೦೫)     
* ಅರ್ಥ-ಅನರ್ಥ (೨೦೧೩)
* ಕಾಲದ ಗತಿ (೨೦೨೦)
*

### ವಿಮರ್ಶೆ
* ಕಾವ್ಯನೋಟ (೧೯೮೮)

### ಇತರ
* ಜನಾಂಗ ಪರಿಚಯ (೨೦೦೩)

## ಪ್ರಶಸ್ತಿ
* ೧೯೯೪ರ ಸಂಕ್ರಮಣ ಸಾಹಿತ್ಯ ಸ್ಪರ್ಧೆಯಲ್ಲಿ ರಾಜ್ಯ ಮಟ್ಟದ ಬಹುಮಾನ.
* ೨೦೦೫ ನೇ ಸಾಲಿನ 'ಸಾಗಿದೆ ಪ್ರಪಂಚ' ಕೃತಿಗೆ ಕನ್ನಡ ಸಾಹಿತ್ಯ ಪರಿಷತ್ತಿನ ರತ್ನಾಕರವರ್ಣಿ- ಮುದ್ದಣ-ಅನಾಮಿಕ ದತ್ತಿ ಪ್ರಶಸ್ತಿ.
* 'ಸಾಗಿದೆ ಪ್ರಪಂಚ' ಕೃತಿಗೆ ೨೦೦೬ರಲ್ಲಿ ಗದುಗಿನ ಡಾ.   ಪಂ. ಪುಟ್ಟರಾಜ ಸಾಹಿತ್ಯ ಪುರಸ್ಕಾರ ಗೌರವ ಪ್ರಶಸ್ತಿ.
* ಹುಬ್ಬಳ್ಳಿಯ ರಾಧಾಕೃಷ್ಣ ಕಲಾ ಅಕಾಡೆಮಿಯು ಬಾಲವಿಕಾಸ ಅಕಾಡೆಮಿ ಹಾಗು ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯ ಸಹಯೋಗದೊಂದಿಗೆ ತನ್ನ ೩೩ನೇ ವರ್ಷದ ನಿಮಿತ್ತ ಸಾಹಿತ್ಯ ಕ್ಷೇತ್ರದ 'ದಶಕಗಳ ಸಾಧಕರು - ೨೦೨೦' ಪ್ರಶಸ್ತಿ ನೀಡಿ ಗೌರವಿಸಿದೆ

ವರ್ಗ: ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ಗುರುಲಿಂಗ ಕಾಪಸೆ

ಗುರುಲಿಂಗ ಕಾಪಸೆಯವರು ಜಾನಪದ ವಿದ್ವಾಂಸರು, ಲೇಖಕರು ಹಾಗೂ ಸಾಹಿತಿಗಳು. 

## ಜನನ
ಗುರುಲಿಂಗ ಕಾಪಸೆ ಇವರು ೧೯೨೮ ಎಪ್ರಿಲ್ ೨ರಂದು ವಿಜಯಪುರ ಜಿಲ್ಲೆಯ ಇಂಡಿ ತಾಲೂಕಿನ ಲೋಣಿ ಬಿ.ಕೆ.ಯಲ್ಲಿ ಜನಿಸಿದರು.

## ಸಾಹಿತ್ಯ
ಮಧುರಚೆನ್ನರ ಜೀವನ ಹಾಗೂ ಕೃತಿಗಳು ಕುರಿತು ಮಹಾಪ್ರಬಂಧ ಬರೆದಿದ್ದಾರೆ. ‘ಹಲಸಂಗಿ ಗೆಳೆಯರು’ (೧೯೯೮ ಪ್ರಸಾರಾಂಗ ಕನ್ನಡ ವಿಶ್ವವಿದ್ಯಾಲಯ ಹಂಪಿ) ಡಾ. ಕಾಪಸೆ ಅವರು ಸಂಪಾದಿಸಿದ ಮಧುರ ಚೆನ್ನರ ಲೇಖನಗಳಲ್ಲಿ ಆ ಕಾಲದ ಅನೇಕ ಜಾನಪದ ವಿರಳ ಸಂಗತಿಗಳು ದಾಖಲಾಗಿವೆ. ಇದರಲ್ಲಿ ಎತ್ತಿ ಹೇಳಬೇಕೆಂದರೆ ಒಂದು, ಎರಡು ದಿವಸದಿಂದ ಮೂರು ದಿನಗಳವರೆಗೆ ಜನ ಲಾವಣಿಗಳ ಬಗ್ಗೆ ಲಾವಣಿಗಳ ಮೇಲಾಟ ಮತ್ತು ಇನ್ನೂ ಅನೇಕ ಸಂಗತಿಗಳಾಗಿವೆ, ಇದೊಂದು ರೀತಿಯಿಂದ ಕನ್ನಡ ವಿಶ್ವವಿದ್ಯಾಲಯವು “ಜಾನಪದ ಅಧ್ಯಯನ” ಕ್ಕೆ ಕೊಟ್ಟ ವಿಶಿಷ್ಠ ಕೊಡುಗೆ ಎಂದು ಹೇಳಬಹುದು. 

ಅನೇಕ ಸಮ್ಮೇಳನಗಳಲ್ಲಿಯೂ ಪಾಲ್ಗೊಂಡು ವಿದ್ವತ್ ಪೂರ್ಣ ಲೇಖನಗಳನ್ನು ಮಂಡಿಸಿದ್ದಾರೆ. ಇತ್ತೀಚಿನ ಕೃತಿ ಹಲಸಂಗಿ ಗೆಳೆಯರು, ಉಪಯುಕ್ತವಾದ ಕೃತಿ. ಕರ್ನಾಟಕ ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿ ನಿವೃತ್ತಿಯಾಗಿದ್ದಾರೆ. 

### ಕೃತಿಗಳು
* ಅಕ್ಕಮಹಾದೇವಿ
* ಮಧುರಚೆನ್ನ
* ಶ್ರೀ ಅರವಿಂದರು
* ಬಸವೇಶ್ವರ
* ಹಲಸಂಗಿ ಗೆಳೆಯರು

## ಪ್ರವಾಸಕಥನ
* ಶಾಲ್ಮಲೆಯಿಂದ ಗೋದಾವರಿಯವರೆಗೆ

## ಮಕ್ಕಳ ಸಾಹಿತ್ಯ
* ಕವಿ ರವಿಂದ್ರರು
* ಶಿ.ಶಿ.ಬಸವನಾಳ

## ವಿಮರ್ಶೆ
* ಸಾಹಿತ್ಯ ಸಂಬಂಧ
* ಬೇಂದ್ರೆ-ಮಧುರಚೆನ್ನ ಸಖ್ಯಯೋಗ

## ಸಂಪಾದಿತ
* ಕಾಲ-ಕವಿ (ಕಾವ್ಯ)
* ಪಾರಮಾರ್ಥ ಗೀತಾ ಪ್ರವಚನ
* ಹರಿಹರನ ಐದು ರಗಳೆಗಳು
* ಅರವಿಂದ ಪರಿಮಳ
* ಹೈಮವತಿ ಶೈಶವಲೀಲೆ(ಗಿರಿಜಾ ಕಲ್ಯಾಣ ಸಂಗ್ರಹ)
* ಚೆಂಬೆಳಕು (ಕಣವಿ ಅಭಿನಂದನ ಗ್ರಂಥ)
* ಬೆಳಗಲಿ (ದು.ನಿಂ.ಬೆಳಗಲಿ ಅಭಿನಂದನ ಗ್ರಂಥ)
* ಕನ್ನಡ ಮರಾಠಿ ಸಾಹಿತ್ಯ ಬಾಂಧವ್ಯ
* ಭವ್ಯ ಮಾನವ ಕಾವ್ಯ ದರ್ಶನ
* ಜ್ಞಾನಸಿಂಧು
* ಪಿ.ಧೂಲಾಸಾಹೇಬ
* ಮಧುರಚೆನ್ನರ ಲೇಖನಗಳು
* ಕನ್ನಡ ಕಾವಲು
* ಚಾಮರಸ
* ಮುಗಿಯದ ಹಾಡು
* ಆತ್ಮಶೋಧ (ಮಧುರಚೆನ್ನರ ಸಮಗ್ರ ಸಾಹಿತ್ಯ ಶೋಧ)

## ಅನುವಾದ
* ಇದೇ ನಿಜವಾದ ಮೂರ್ತಿಪೂಜೆ ಮತ್ತು ಇದೇ ನಿಜವಾದ ಧರ್ಮ (ಮರಾಠಿಯಿಂದ ಕನ್ನಡಕ್ಕೆ)
* ಬಸವೇಶ್ವರಾಂಚೆ ವಚನ (ಕನ್ನಡದಿಂದ ಮರಾಠಿಗೆ)

## ಪುರಸ್ಕಾರ
* ವರದರಾಜ ಆದ್ಯ ಪ್ರಶಸ್ತಿ
* ಆನಂದಕಂದ ಪ್ರಶಸ್ತಿ
* ಸ.ಸ.ಮಾಳವಾಡ ಪ್ರಶಸ್ತಿ
* ರಾಜ್ಯ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿ
* ರಾಜ್ಯ ನಾಟಕ ಅಕಾಡೇಮಿ ಫೆಲೋಶಿಪ್
* ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಅಧ್ಯಕ್ಷರು (೨೦೦೪)
* ಧಾರವಾಡ ಜಿಲ್ಲಾ ಕನ್ನಡ ಸಾಹಿತ್ಯ ಪರಿಷತ್ತಿನ ಅಧ್ಯಕ್ಷರು 
* ೨೦೦೧ ರಿಂದ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಅಧ್ಯಕ್ಷರು
* ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ 
* ಕರ್ನಾಟಕ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿ ಮತ್ತು ಫೆಲೋಷಿಪ್
* ಶ್ರೀ ಸಾಹಿತ್ಯ ಪ್ರಶಸ್ತಿ,, ಬಿ. ಎಂ. ಶ್ರೀ. ಪ್ರತಿಷ್ಠಾನ 

## ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ಲಾಟ್ವಿಯ

**ಲಾಟ್ವಿಯ** (ˈlætviːə) ( ಅಧಿಕೃತವಾಗಿ ***ಲಾಟ್ವಿಯ ಗಣರಾಜ್ಯ*** ) ಉತ್ತರ ಯುರೋಪ್‌ನಲ್ಲಿನ ಒಂದು ರಾಷ್ಟ್ರ. ಲಾಟ್ವಿಯದ ಉತ್ತರಕ್ಕೆ ಎಸ್ಟೋನಿಯ, ದಕ್ಷಿಣದಲ್ಲಿ ಲಿಥುವೇನಿಯ, ಪೂರ್ವಕ್ಕೆ ಬೆಲಾರುಸ್ ಹಾಗೂ ರಷ್ಯಾ ಮತ್ತು ಪಷ್ಚಿಮದಲ್ಲಿ ಬಾಲ್ಟಿಕ್ ಸಮುದ್ರಗಳು ಇವೆ. ಲಾಟ್ವಿಯ ಯುರೋಪಿಯನ್ ಒಕ್ಕೂಟದ ಸದಸ್ಯ ರಾಷ್ಟ್ರವಾಗಿದೆ.

ವರ್ಗ:ಯುರೋಪ್ ಖಂಡದ ದೇಶಗಳು
ಅಮೃತೇಶ್ವರ ತಂಡರ

**ಅಮೃತೇಶ್ವರ ತಂಡರ** ಇವರು ೧೯೪೩ ನವೆಂಬರ ೯ರಂದು ಗದಗ-ಬೆಟಗೇರಿಯಲ್ಲಿ ಜನಿಸಿದರು. ಎಮ್.ಏ. ಹಾಗು ಬಿ.ಇಡಿ. ಪದವಿ ಪಡೆದ ತಂಡರ ಅವರು ಶಿಕ್ಷಕ ವೃತ್ತಿಯಲ್ಲಿದ್ದು ನಿವೃತ್ತರಾಗಿದ್ದಾರೆ. 
## ಸಾಹಿತ್ಯ
* ನಸುಕು ನಕ್ಕಿತು
* ಹಾಡು ಬಾ ಕೋಗಿಲೆ
* ಎದೆಯಾಳದ ಮುತ್ತು
* ಹನಿಚೇತನ
* ಕಡಲ ಹಕ್ಕಿ ಕನಸು
## ಪುರಸ್ಕಾರ
* ಕನಕಗಿರಿ ಪ್ರಶಸ್ತಿ
* ರಾಜ್ಯೋತ್ಸವ ಪ್ರಶಸ್ತಿ
* ಕನ್ನಡ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ
* ಬೇಂದ್ರೆ ಪ್ರಶಸ್ತಿ

ವರ್ಗ:ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ಲಿಥುವೇನಿಯ

**ಲಿಥುವೇನಿಯ ಗಣರಾಜ್ಯ**ವು ಉತ್ತರ ಯುರೋಪ್‌ನಲ್ಲಿನ ಒಂದು ರಾಷ್ಟ್ರ. ಇದು ಬಾಲ್ಟಿಕ್ ಸಮುದ್ರದ ಆಗ್ನೇಯ ತೀರದಲ್ಲಿದೆ. ಲಿಥುವೇನಿಯದ ಉತ್ತರದಲ್ಲಿ ಲಾಟ್ವಿಯ, ಆಗ್ನೇಯದಲ್ಲಿ ಬೆಲಾರುಸ್, ನೈಋತ್ಯದಲ್ಲಿ ಪೋಲೆಂಡ್ ದೇಶಗಳಿವೆ. ರಾಷ್ಟ್ರದ ಜನಸಂಖ್ಯೆ ಸುಮಾರು ೩೪ ಲಕ್ಷ ಮತ್ತು ರಾಜಧಾನಿ ವಿಲ್ನಿಯಸ್.

ವರ್ಗ:ಯುರೋಪ್ ಖಂಡದ ದೇಶಗಳು
ಪೇಜಾವರ

**ಪೇಜಾವರ** ಮಂಗಳೂರು ತಾಲೂಕಿನ  ಒಂದು ಹಳ್ಳಿ. ಇಲ್ಲಿ ಮಧ್ವಾಚಾರ್ಯರಿಂದ ಉಡುಪಿಯ ಅಷ್ಟ ಮಠಗಳಲ್ಲಿ ಒಂದಾದ ಪೇಜಾವರ ಅಧೋಕ್ಷಜ ಮಠ ಸ್ಥಾಪಿಸಲ್ಪಟ್ಟಿತು.

## ಶ್ರೀ ಪೇಜಾವರ ಅಧೋಕ್ಷಜ ಮಠ 
ಪೇಜಾವರ ಮಠವು ಶ್ರೀ ಮದ್ವಾಚಾರ್ಯರ ಶಿಷ್ಯರಾದ ಶ್ರೀ ಅಧೋಕ್ಷಜ ತೀರ್ಥರಿಂದ ಸ್ಥಾಪಿತವಾಗಿದೆ. ೧೯೩೧ರಲ್ಲಿ ಜನಿಸಿದ ಶ್ರೀ ವಿಶ್ವೇಶ ತೀರ್ಥರು ೩೩ನೆಯ ಮಠಾಧೀಶರಾಗಿರುತ್ತಾರೆ. ಪೇಜಾವರ ಮಠವು ಉಡುಪಿಯ ಅಷ್ಟಮಠಗಳಲ್ಲಿ ಒಂದು.
## ಬಾಹ್ಯ ಸಂಪರ್ಕಗಳು
*http://vishveshavani.com/ 
* http://www.udupipages.com/ 
* http://www.pejavara.org 

ವರ್ಗ:ಧಾರ್ಮಿಕ ಕ್ಷೇತ್ರಗಳು
ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಮಾಲ್ಟ

**ಮಾಲ್ಟ** ಮೆಡಿಟೆರೇನಿಯನ್ ಸಮುದ್ರದಲ್ಲಿನ ಒಂದು ದ್ವೀಪರಾಷ್ಟ್ರ. ಮಾಲ್ಟ ಒಟ್ಟು ಏಳು ದ್ವೀಪಗಳನ್ನು ಹೊಂದಿದೆ. ಮಾಲ್ಟ ದಕ್ಷಿಣ ಯುರೋಪ್‌ನ ಭಾಗವೆಂದು ಪರಿಗಣಿಸಲ್ಪಡುತ್ತದೆ. ಬಲು ಸಣ್ಣ ವಿಸ್ತಾರವುಳ್ಳ ಮಾಲ್ಟ ದಟ್ಟ ಜನವಸತಿಯನ್ನು ಹೊಂದಿದೆ.

ವರ್ಗ:ಯುರೋಪ್ ಖಂಡದ ದೇಶಗಳು
ಗುರುದೇವಿ ಹುಲೆಪ್ಪನವರಮಠ

**ಗುರುದೇವಿ ಹುಲೆಪ್ಪವನರಮಠ** ಇವರು ೧೯೫೯ ಜೂನ್ ೧೩ರಂದು ಬೆಳಗಾವಿ ಜಿಲ್ಲೆಯ 
**ಮುರಗೋಡ** ಗ್ರಾಮದಲ್ಲಿ ಜನಿಸಿದರು. ಇಂಗ್ಲಿಷ್ ಭಾಷೆಯಲ್ಲಿ ಪಿ.ಎಚ್.ಡಿ. (ವಚನ ಸಾಹಿತ್ಯಕ್ಕೆ ಸಂಬಂಧಿಸಿ) ಪದವಿ ಪಡೆದ ಬಳಿಕ ಉಪನ್ಯಾಸಕಿಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.

ಗುರುದೇವಿಯವರು ಕನ್ನಡ ಸಾಹಿತ್ಯದಲ್ಲಿ ಹಾಸ್ಯಲೇಖನಗಳಿಗಾಗಿ ಪ್ರಸಿದ್ಧರಾಗಿದ್ದಾರೆ. ಇವರು ಕವಿಯೂ ಹೌದು. ಕಥೆಗಳಿಗೆ ಹಾಸ್ಯದ ಲೇಪನವಿದ್ದರೂ ಗಂಭೀರ ವಿಷಯವಿರುತ್ತದೆ.

## ಸಾಹಿತ್ಯ
### ಹಾಸ್ಯಪ್ರಬಂಧ ಸಂಕಲನ
* ನನ್ನಜ್ಜಿ ಗುಜ್ಜಿ
* ಬಿಡುಗಡೆಯ ಸಡಗರ
* ಮೂಗು ಮುರಿದವರು
* ನೀರು ಬಂತು ನೀರು

### ವಿಮರ್ಶೆ
* ಶರಣಧರ್ಮ ಮತ್ತು ಮಹಿಳೆ
* ಶರಣರ ದೃಷ್ಟಿಯಲ್ಲಿ ಮನಸ್ಸು

### ಜೀವನ ಚರಿತ್ರೆ
* ಲಿಂಗೈಕ್ಯ ಬಿದರಿಕುಮಾರ ಸ್ವಾಮಿಗಳು

### ಸಂಪಾದನೆ
* ಶ್ರೀಮಂತ ಬೆಳ್ಳುಬ್ಬಿ ಮನೆತನದ ಚರಿತ್ರೆ

### ಸ್ಮರಣಗ್ರಂಥ
* ಬಯಲಸಿರಿ
* ನೆನಪು ನಂದಾದೀಪ
* ಗಿರಿನವಿಲು

### ಪಿ.ಎಚ್.ಡಿ. ಮಹಾಪ್ರಬಂಧ
* Metaphyisical Poetry and Kannada Vachana Literature:
A study in comparison

## ಪುರಸ್ಕಾರ
*'ಬಿಡುಗಡೆಯ ಸಡಗರ' ಕೃತಿಗೆ ಲಿಂ.ಮಹಾದೇವಪ್ಪ ಕರ್ಲಟ್ಟಿ ದತ್ತಿನಿಧಿ ಸಾಹಿತ್ಯ ಪ್ರತಿಷ್ಠಾನ ಪ್ರಶಸ್ತಿ
* ಲಿಂ.ಚಂದ್ರಮೌಳಿ ಕೆ. ದತ್ತಿನಿಧಿ ಪ್ರಶಸ್ತಿ
* ಸಾಹಿತ್ಯ ಪ್ರತಿಷ್ಠಾನ, ಬೆಳಗಾವಿ ಪ್ರಶಸ್ತಿ
* ಮೂಜಗಂ ಗ್ರಂಥ ಪುರಸ್ಕಾರ (೧೯೯೬)
* ಮಹಾಲಕ್ಷ್ಮಿ ಮಂದಿರ ಪ್ರಶಸ್ತಿ (೧೯೯೭)
* ಸಾಹಿತ್ಯಶ್ರೀ ಪ್ರಶಸ್ತಿ,ರಾಣಿಬೆನ್ನೂರು (೧೯೯೭)
## ಉಲ್ಲೇಖಗಳು 
ವರ್ಗ:ಕನ್ನಡ ಸಾಹಿತಿಗಳು
ಕೂಡ್ಲಹಳ್ಳಿ

**ಕೂಡ್ಲಹಳ್ಳಿ**ಯು ಚಿತ್ರದುರ್ಗ ಜಿಲ್ಲೆಯ ಹಿರಿಯೂರು ತಾಲ್ಲೂಕಿನ ಒಂದು ಹಳ್ಳಿ. ಸುವರ್ಣಮುಖಿ ಮತ್ತು ವೇದಾವತಿ, ಈ ಎರಡು ನದಿಗಳು ಸೇರುವ ಈ ಸಂಗಮ ಸ್ಥಳದಲ್ಲಿ ಸಂಗಮೇಶ್ವರನ ದೇವಸ್ತಾನವಿದೆ. ಪಾತಪ್ಪನ ದೇವಸ್ತಾನವು ಊರಿನ ಮಧ್ಯಭಾಗದಲ್ಲಿದೆ. ಕೂಡ್ಲಹಳ್ಳಿಯ ಜನಸಂಖ್ಯೆಯು ಸುಮಾರು ಎರಡು ಸಾವಿರ.

ವರ್ಗ:ಚಿತ್ರದುರ್ಗ ಜಿಲ್ಲೆ